ΤΕΤΑΡΤΗ ΣΥΜΒΑΣΗ ΑΚΕ-ΕΟΚ η οποία υπογράφηκε στη Λομέ στις 15 Δεκεμβρίου 1989

ΠΕΡΙΕΧΟΜΕΝΑ

Σελίδα

>ΘΕΣΗ ΠΗΝΑΚΑ>

ΠΡΟΟΙΜΙΟ

Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΩΝ ΒΕΛΓΩΝ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΔΑΝΙΑΣ,

Ο ΠΡΟΕΔΡΟΣ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ,

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ,

Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΗΣ ΙΣΠΑΝΙΑΣ,

Ο ΠΡΟΕΔΡΟΣ ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ,

Ο ΠΡΟΕΔΡΟΣ ΤΗΣ ΙΡΛΑΝΔΙΑΣ,

Ο ΠΡΟΕΔΡΟΣ ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ,

Η ΑΥΤΟΥ ΒΑΣΙΛΙΚΗ ΥΨΗΛΟΤΗΣ Ο ΜΕΓΑΣ ΔΟΥΞ ΤΟΥ ΛΟΥΞΕΜΒΟΥΡΓΟΥ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΩΝ ΚΑΤΩ ΧΩΡΩΝ,

Ο ΠΡΟΕΔΡΟΣ ΤΗΣ ΠΟΡΤΟΓΑΛΙΚΗΣ ΔΗΜΟΚΡΑΤΙΑΣ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ,

Συμβαλλόμενα μέρη της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και της συνθήκης για την ίδρυση της Ευρωπαϊκής Οικονομικής Κοινότητας, η οποία στο εξής καλείται «η Κοινότητα», και της οποίας τα κράτη καλούνται στο εξής «κράτη μέλη»,

και

ΤΟ ΣΥΜΒΟΥΛΙΟ ΚΑΙ Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

αφενός, και

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΑΓΚΟΛΑΣ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΑΝΤΙΓΚΟΥΑ ΚΑΙ ΜΠΑΡΜΠΟΥΝΤΑ,

Ο ΑΡΧΗΓΟΣ ΤΟΥ ΚΡΑΤΟΥΣ ΤΗΣ ΚΟΙΝΟΠΟΛΙΤΕΙΑΣ ΤΩΝ ΜΠΑΧΑΜΑΣ,

Ο ΑΡΧΗΓΟΣ ΤΟΥ ΚΡΑΤΟΥΣ ΤΟΥ ΜΠΑΡΜΠΑΝΤΟΣ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΟΥ ΜΠΕΛΙΖ,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΟΥ ΜΠΕΝΙΝ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΜΠΟΤΣΟΥΑΝΑ,

Ο ΠΡΟΕΔΡΟΣ ΤΟΥ ΛΑΪΚΟΥ ΜΕΤΩΠΟΥ, ΑΡΧΗΓΟΣ ΤΟΥ ΚΡΑΤΟΥΣ,

ΠΡΟΕΔΡΟΣ ΤΗΣ ΚΥΒΕΡΝΗΣΕΩΣ ΤΟΥ ΜΠΟΥΡΚΙΝΑ ΦΑΣΟ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΜΠΟΥΡΟΥΝΤΙ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΚΑΜΕΡΟΥΝ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΠΡΑΣΙΝΟΥ ΑΚΡΩΤΗΡΙΟΥ,

Ο ΠΡΟΕΔΡΟΣ ΤΗΣ ΚΕΝΤΡΟΑΦΡΙΚΑΝΙΚΗΣ ΔΗΜΟΚΡΑΤΙΑΣ,

Ο ΠΡΟΕΔΡΟΣ ΤΗΣ ΟΜΟΣΠΟΝΔΙΑΚΗΣ ΙΣΛΑΜΙΚΗΣ ΔΗΜΟΚΡΑΤΙΑΣ ΤΩΝ ΚΟΜΟΡΕΣ,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΟΥ ΚΟΓΚΟ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΑΚΤΗΣ ΤΟΥ ΕΛΕΦΑΝΤΟΣΤΟΥ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΤΖΙΜΠΟΥΤΙ,

Η ΚΥΒΕΡΝΗΣΗ ΤΗΣ ΚΟΙΝΟΠΟΛΙΤΕΙΑΣ ΤΗΣ ΝΤΟΜΙΝΙΚΑ,

Ο ΠΡΟΕΔΡΟΣ ΤΗΣ ΔΟΜΙΝΙΚΑΝΗΣ ΔΗΜΟΚΡΑΤΙΑΣ,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΑΙΘΙΟΠΙΑΣ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΩΝ ΦΙΤΖΙ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΓΚΑΜΠΟΝ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΓΚΑΜΠΙΑ,

Ο ΑΡΧΗΓΟΣ ΤΟΥ ΚΡΑΤΟΥΣ ΚΑΙ ΠΡΟΕΔΡΟΣ ΤΟΥ ΠΡΟΣΩΡΙΝΟΥ ΣΥΜΒΟΥΛΙΟΥ ΕΘΝΙΚΗΣ ΑΜΥΝΑΣ ΤΗΣ ΔΗΜΟΚΡΑΤΙΑΣ ΤΗΣ ΓΚΑΝΑ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΓΡΕΝΑΔΑ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΓΟΥΪΝΕΑΣ,

Ο ΠΡΟΕΔΡΟΣ ΤΟΥ ΚΡΑΤΙΚΟΥ ΣΥΜΒΟΥΛΙΟΥ ΤΗΣ ΓΟΥΪΝΕΑΣ-ΜΠΙΣΑΟΥ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΙΣΗΜΕΡΙΝΗΣ ΓΟΥΪΝΕΑΣ,

Ο ΠΡΟΕΔΡΟΣ ΤΗΣ ΣΥΝΕΤΑΙΡΙΣΤΙΚΗΣ ΔΗΜΟΚΡΑΤΙΑΣ ΤΗΣ ΓΟΥΪΑΝΑΣ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΑΪΤΗΣ,

Ο ΑΡΧΗΓΟΣ ΤΟΥ ΚΡΑΤΟΥΣ ΤΗΣ ΤΖΑΜΑΪΚΑ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΚΕΝΥΑ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΚΙΡΙΜΠΑΤΙ,

Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΟΥ ΒΑΣΙΛΕΙΟΥ ΤΟΥ ΛΕΣΟΤΟ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΛΙΒΕΡΙΑΣ,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΜΑΔΑΓΑΣΚΑΡΗΣ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΜΑΛΑΟΥΪ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΜΑΛΙ,

Ο ΠΡΟΕΔΡΟΣ ΤΗΣ ΣΤΡΑΤΙΩΤΙΚΗΣ ΕΠΙΤΡΟΠΗΣ ΕΘΝΙΚΗΣ ΣΩΤΗΡΙΑΣ,

ΑΡΧΗΓΟΣ ΤΟΥ ΚΡΑΤΟΥΣ ΤΗΣ ΙΣΛΑΜΙΚΗΣ ΔΗΜΟΚΡΑΤΙΑΣ ΤΗΣ ΜΑΥΡΙΤΑΝΙΑΣ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΝΗΣΟΥ ΜΑΥΡΙΚΙΟΥ,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΜΟΖΑΜΒΙΚΗΣ,

Ο ΠΡΟΕΔΡΟΣ ΤΟΥ ΑΝΩΤΑΤΟΥ ΣΤΡΑΤΙΩΤΙΚΟΥ ΣΥΜΒΟΥΛΙΟΥ,

ΑΡΧΗΓΟΣ ΤΟΥ ΚΡΑΤΟΥΣ ΤΟΥ ΝΙΓΗΡΑ,

Ο ΠΡΟΕΔΡΟΣ ΤΗΣ ΟΜΟΣΠΟΝΔΙΑΚΗΣ ΚΥΒΕΡΝΗΣΗΣ ΤΗΣ ΝΙΓΗΡΙΑΣ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΟΥΓΚΑΝΤΑ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΠΑΠΟΥΑΣΙΑΣ-ΝΕΑΣ ΓΟΥΪΝΕΑΣ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΡΟΥΑΝΤΑ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΟΥ ΑΓΙΟΥ ΧΡΙΣΤΟΦΟΡΟΥ ΚΑΙ ΝΕΒΙΣ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΑΓΙΑΣ ΛΟΥΚΙΑΣ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΟΥ ΑΓΙΟΥ ΒΙΚΕΝΤΙΟΥ ΚΑΙ ΤΩΝ ΓΡΕΝΑΔΙΝΩΝ,

Ο ΑΡΧΗΓΟΣ ΤΟΥ ΚΡΑΤΟΥΣ ΤΗΣ ΔΥΤΙΚΗΣ ΣΑΜΟΑ,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΟΥ ΣΑΟ ΤΟΜΕ ΚΑΙ ΠΡΙΝΤΣΙΠΕ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΣΕΝΕΓΑΛΗΣ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΩΝ ΣΕΫΧΕΛΛΩΝ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΣΙΕΡΡΑ ΛΕΟΝΕ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΩΝ ΝΗΣΩΝ ΣΟΛΟΜΩΝΤΟΣ,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΣΟΜΑΛΙΑΣ,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΟΥ ΣΟΥΔΑΝ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΣΟΥΡΙΝΑΜ,

Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΟΥ ΒΑΣΙΛΕΙΟΥ ΤΗΣ ΣΟΥΑΖΙΛΑΝΔΗΣ,

Ο ΠΡΟΕΔΡΟΣ ΤΗΣ ΗΝΩΜΕΝΗΣ ΔΗΜΟΚΡΑΤΙΑΣ ΤΗΣ ΤΑΝΖΑΝΙΑΣ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΤΣΑΝΤ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΤΟΓΚΟ,

Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ TAUFA'AHAU TUPOU IV ΤΗΣ ΤΟΝΓΚΑ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΤΡΙΝΙΔΑΔ ΚΑΙ ΤΟΜΠΑΓΚΟ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΟΥ ΤΟΥΒΑΛΟΥ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΒΑΝΟΥΑΤΟΥ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΖΑΪΡ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΖΑΜΠΙΑ,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΖΙΜΠΑΜΠΟΥΕ,

ΤΩΝ ΟΠΟΙΩΝ ΤΑ ΚΡΑΤΗ ΚΑΛΟΥΝΤΑΙ ΣΤΟ ΕΞΗΣ «ΚΡΑΤΗ ΑΚΕ»,

αφετέρου,

ΕΧΟΝΤΑΣ ΥΠΟΨΗ τη συνθήκη για την ίδρυση της Ευρωπαϊκής Οικονομικής Κοινότητας και τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, αφενός, και τη συμφωνία της Τζωρτζτάουν περί δημιουργίας της Ομάδας Κρατών της Αφρικής, Καραϊβικής και Ειρηνικού, αφετέρου,

ΕΝΔΙΑΦΕΡΟΜΕΝΟΙ να ενισχύσουν, με βάση την πλήρη ισότητα μεταξύ εταίρων και προς το αμοιβαίο συμφέρον τους, τη στενή και συνεχή συνεργασία σε πνεύμα διεθνούς αλληλεγγύης,

ΕΠΙΘΥΜΩΝΤΑΣ να εκδηλώσουν την αμοιβαία θέλησή τους να διατηρήσουν και να αναπτύξουν τις φιλικές σχέσεις που υφίστανται μεταξύ των χωρών τους σύμφωνα με τις αρχές του Καταστατικού Χάρτη των Ηνωμένων Εθνών,

ΕΠΙΒΕΒΑΙΩΝΟΝΤΑΣ την προσήλωσή τους στις αρχές του εν λόγω Καταστατικού Χάρτη και την πίστη τους στα θεμελιώδη δικαιώματα του ανθρώπου, στην αξιοπρέπεια και την αξία της ανθρώπινης προσωπικότητας, ως παράγοντα και κυρίου δικαιούχου της ανάπτυξης, μέσα στην ισότητα των δικαιωμάτων ανδρών και γυναικών, καθώς και των μεγάλων και μικρών εθνών,

ΥΠΕΝΘΥΜΙΖΟΝΤΑΣ την παγκόσμια διακήρυξη των δικαιωμάτων του ανθρώπου, το διεθνές σύμφωνο για τα αστικά και πολιτικά δικαιώματα και το διεθνές σύμφωνο για τα οικονομικά, κοινωνικά και πολιτιστικά δικαιώματα, αναγνωρίζοντας ότι πρέπει να τηρούνται και να εξασφαλίζονται τα αστικά και πολιτικά δικαιώματα, να καταβάλλεται δε προσπάθεια για την πλήρη απόλαυση των οικονομικών, κοινωνικών και πολιτιστικών δικαιωμάτων,

ΧΑΙΡΕΤΙΖΟΝΤΑΣ τη σύμβαση διαφυλάξεως των δικαιωμάτων του ανθρώπου και των θεμελιωδών ελευθεριών του Συμβουλίου της Ευρώπης, τον Αφρικανικό Χάρτη των δικαιωμάτων του ανθρώπου και των λαών και την Αμερικανική Σύμβαση των δικαιωμάτων του ανθρώπου, ως θετική συμβολή της περιφέρειας στην τήρηση των δικαιωμάτων του ανθρώπου στην Κοινότητα και στα κράτη ΑΚΕ,

ΑΠΟΦΑΣΙΣΜΕΝΟΙ να εντείνουν από κοινού τις προσπάθειές τους προκειμένου να συμβάλουν στη διεθνή συνεργασία και στην επίλυση των διεθνών προβλημάτων οικονομικού, κοινωνικού, πνευματικού και ανθρωπιστικού χαρακτήρα, σύμφωνα με τις προσδοκίες της διεθνούς κοινότητας για μια πιο δίκαιη και πιο ισορροπημένη διεθνή οικονομική τάξη,

ΑΠΟΦΑΣΙΣΜΕΝΟΙ να συμβάλουν σημαντικά, με τη συνεργασία τους, στην οικονομική ανάπτυξη και στην κοινωνική πρόοδο των κρατών ΑΚΕ, καθώς και στη μεγαλύτερη ευημερία των πληθυσμών τους,

ΑΠΟΦΑΣΙΣΑΝ να συνάψουν την παρούσα σύμβαση και όρισαν για το σκοπό αυτόν ως πληρεξουσίους τους:

Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΩΝ ΒΕΛΓΩΝ:

τον κ. Andrι GEENS,

Υπουργό Αναπτυξιακής Συνεργασίας,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΔΑΝΙΑΣ:

τον κ. Jacob RYTTER,

Μόνιμο Αντιπρόσωπο στις Ευρωπαϊκές Κοινότητες,

Ο ΠΡΟΕΔΡΟΣ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ:

τον κ. Irmgard ADAM-SCHWAETZER,

Αναπληρωτή Υπουργό Εξωτερικών,

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ:

τον κ. Γιάννη ΠΟΤΤΑΚΗ,

Αναπληρωτή Υπουργό Εξωτερικών,

Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΗΣ ΙΣΠΑΝΙΑΣ:

τον κ. Pedro SOLBES,

Υφυπουργό για τις Ευρωπαϊκές Κοινότητες,

Ο ΠΡΟΕΔΡΟΣ ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ:

τον κ. Jacques PELLETIER,

Υπουργό Συνεργασίας και Αναπτύξεως,

Ο ΠΡΟΕΔΡΟΣ ΤΗΣ ΙΡΛΑΝΔΙΑΣ:

τον κ. Sean CALLEARY, T. D., M. P.,

Μόνιμο Υφυπουργό στο Υπουργείο Εξωτερικών επιφορτισμένο με την αναπτυξιακή βοήθεια,

Ο ΠΡΟΕΔΡΟΣ ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ:

τον κ. Claudio LENOCI,

Υφυπουργό Εξωτερικών,

Η ΑΥΤΟΥ ΒΑΣΙΛΙΚΗ ΥΨΗΛΟΤΗΣ Ο ΜΕΓΑΣ ΔΟΥΞ ΤΟΥ ΛΟΥΞΕΜΒΟΥΡΓΟΥ,

τον κ. Joseph WEYLAND,

Μόνιμο Αντιπρόσωπο τις Ευρωπαϊκές Κοινότητες,

Η ΑΥΤΟΥ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΩΝ ΚΑΤΩ ΧΩΡΩΝ:

τον κ. S. H. BLOMBERGEN,

Επιτετραμμένος στην Άκκρα,

Ο ΠΡΟΕΔΡΟΣ ΤΗΣ ΠΟΡΤΟΓΑΛΙΚΗΣ ΔΗΜΟΚΡΑΤΙΑΣ:

τον κ. Josι Manuel DURΓO BARROSO,

Υφυπουργό Εξωτερικών και Συνεργασίας,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ:

τον Lord REAY,

Κυβερνητικό εκπρόσωπο στη Βουλή των Λόρδων,

ΤΟ ΣΥΜΒΟΥΛΙΟ ΚΑΙ Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:

τον κ. Michel ROCARD,

Πρωθυπουργό της Γαλλικής Δημοκρατίας,

Ασκούντα καθήκοντα Προέδρου του Συμβουλίου των Ευρωπαϊκών Κοινοτήτων,

τον κ. Manuel MARΝN,

Αντιπρόεδρο της Επιτροπής των Ευρωπαϊκών Κοινοτήτων,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΑΓΚΟΛΑΣ:

τον κ. Emilio Josι de CARVALHO GUERRA,

Επικεφαλής της Αποστολής της Λαϊκής Δημοκρατίας της Αγκόλας στις Ευρωπαϊκές Κοινότητες,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΑΝΤΙΓΚΟΥΑ ΚΑΙ ΜΠΑΡΜΠΟΥΝΤΑ:

τον κ. James THOMAS,

Ύπατο Αρμοστή της Αντίγκουα και Μπαρμπούντα,

Ο ΑΡΧΗΓΟΣ ΤΟΥ ΚΡΑΤΟΥΣ ΤΗΣ ΚΟΙΝΟΠΟΛΙΤΕΙΑΣ ΤΩΝ ΜΠΑΧΑΜΑΣ:

την κα Patricia Elaine Joan RODGERS,

Επικεφαλής της Αποστολής της Κοινοπολιτείας των Μπαχάμας,

Ο ΑΡΧΗΓΟΣ ΤΟΥ ΚΡΑΤΟΥΣ ΤΟΥ ΜΠΑΡΜΠΑΝΤΟΣ:

τον κ. Edward Evelyn GREAVES,

Υπουργό Εμπορίου και Βιομηχανίας,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΟΥ ΜΠΕΛΙΖ:

τον Sir Edney CAIN,

Ύπατο Αρμοστή στο Ηνωμένο Βασίλειο,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΟΥ ΜΠΕΝΙΝ:

τον κ. Amos ELEGBE,

Υπουργό Εμπορίου, Βιοτεχνίας και Τουρισμού,

Η ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΜΠΟΤΣΟΥΑΝΑ:

τον κ. Archibald M. MOGWE,

Υπουργό Ορυκτού Πλούτου και Υδάτων,

Ο ΠΡΟΕΔΡΟΣ ΤΟΥ ΛΑΪΚΟΥ ΜΕΤΩΠΟΥ, ΑΡΧΗΓΟΣ ΤΟΥ ΚΡΑΤΟΥΣ,

ΠΡΟΕΔΡΟΣ ΤΗΣ ΚΥΒΕΡΝΗΣΕΩΣ ΤΟΥ ΜΠΟΥΡΚΙΝΑ ΦΑΣΟ:

τον κ. Pascal ZAGRE,

Υπουργό Προγραμματισμού και Συνεργασίας,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΜΠΟΥΡΟΥΝΤΙ:

τον κ. D. R. Salvator SAHINGUVU,

Υφυπουργό παρά τω Πρωθυπουργώ, επιφορτισμένο με τον προγραμματισμό,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΚΑΜΕΡΟΥΝ:

της κα Elisabeth TANKEU,

Υπουργό Προγραμματισμού και Χωροταξίας,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΠΡΑΣΙΝΟΥ ΑΚΡΩΤΗΡΙΟΥ:

τον κο Adao ROCHA,

Υπουργό Βιομηχανίας και Ενεργείας,

Ο ΠΡΟΕΔΡΟΣ ΤΗΣ ΚΕΝΤΡΟΑΦΡΙΚΑΝΙΚΗΣ ΔΗΜΟΚΡΑΤΙΑΣ:

τον κ. Thierry INGABA,

Υφυπουργό Προγραμματισμού και Διεθνούς Συνεργασίας,

Ο ΠΡΟΕΔΡΟΣ ΤΗΣ ΟΜΟΣΠΟΝΔΙΑΚΗΣ ΙΣΛΑΜΙΚΗΣ ΔΗΜΟΚΡΑΤΙΑΣ ΤΩΝ ΚΟΜΟΡΕΣ:

τον κ. Ali MLAHAILI,

Πρεσβευτή στη Γαλλική Δημοκρατία,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΟΥ ΚΟΓΚΟ:

τον κ. Pierre MOUSSA,

Υπουργό Προγραμματισμού και Οικονομίας,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΑΚΤΗΣ ΤΟΥ ΕΛΕΦΑΝΤΟΣΤΟΥ:

τον κ. Moise Koffi KOUMOUE,

Υπουργό Οικονομίας και Οικονομικών,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΤΖΙΜΠΟΥΤΙ:

τον κ. Ahmed IBRAHIM ABDI,

Υπουργό Εργασίας και Κοινωνικής Πρόνοιας,

Η ΚΥΒΕΡΝΗΣΗ ΤΗΣ ΚΟΙΝΟΠΟΛΙΤΕΙΑΣ ΤΗΣ ΝΤΟΜΙΝΙΚΑ:

τον κ. Charles Angelo SAVARIN,

Προσβευτή στο Βασίλειο του Βελγίου,

Ο ΠΡΟΕΔΡΟΣ ΤΗΣ ΔΟΜΙΝΙΚΑΝΗΣ ΔΗΜΟΚΡΑΤΙΑΣ:

τον κ. Joaquνn RICARDO,

Υπουργό Εξωτερικών,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΑΙΘΙΟΠΙΑΣ:

τον κ. Aklilu AFEWORK,

Υπουργό,

Επικεφαλής του Γραφείου της Κρατικής Επιτροπής για τις Εξωτερικές Οικονομικές Σχέσεις,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΩΝ ΦΙΤΖΙ:

τον κ. Kaliopate TAVOLA,

Επικεφαλής της Αποστολής των Φίτζι στις Ευρωπαϊκές Κοινότητες,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΓΚΑΜΠΟΝ:

τον κ. Pascal NZE,

Υπουργό Προγραμματισμού, Αναπτύξεως και Οικονομίας,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΓΚΑΜΠΙΑ:

τον κ. Saihou S. SABALLY,

Υπουργό Οικονομικών και Εμπορίου,

Ο ΑΡΧΗΓΟΣ ΤΟΥ ΚΡΑΤΟΥΣ ΚΑΙ ΠΡΟΕΔΡΟΣ ΤΟΥ ΠΡΟΣΩΡΙΝΟΥ ΣΥΜΒΟΥΛΙΟΥ ΕΘΝΙΚΗΣ ΑΜΥΝΑΣ ΤΗΣ ΔΗΜΟΚΡΑΤΙΑΣ ΤΗΣ ΓΚΑΝΑ:

τον Dr KWESI BOTCHWEY, PNDC,

Υφυπουργό Οικονομικών και Οικονομικού Προγραμματισμού,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΓΡΕΝΑΔΑ:

τον κ. Denneth Matthew MODESTE,

Μόνιμο Γραμματέα, Υπουργό Εξωτερικών,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΓΟΥΙΝΕΑΣ:

τον κ. Ibrahim SYLLA,

Υπουργό Προγραμματισμού και Διεθνούς Συνεργασίας,

Ο ΠΡΟΕΔΡΟΣ ΤΟΥ ΚΡΑΤΙΚΟΥ ΣΥΜΒΟΥΛΙΟΥ ΤΗΣ ΓΟΥΙΝΕΑΣ-ΜΠΙΣΑΟΥ:

τον κ. Aristides MENEZES,

Υφυπουργό Διεθνούς Συνεργασίας,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΙΣΗΜΕΡΙΝΗΣ ΓΟΥΙΝΕΑΣ:

τον κ. Alejandro Evuna OWONO,

Υπουργό παρά τη Προεδρία της Δημοκρατίας,

Ο ΠΡΟΕΔΡΟΣ ΤΗΣ ΣΥΝΕΤΑΙΡΙΣΤΙΚΗΣ ΔΗΜΟΚΡΑΤΙΑΣ ΤΗΣ ΓΟΥΙΑΝΑΣ:

τον κ. James H. E. MATHESON,

Πρεσβευτή, Επικεφαλής της Αποστολής της Συνεταιριστικής Δημοκρατίας της Γουιάνας στις Ευρωπαϊκές Κοινότητες,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΑΪΤΗΣ:

τον κ. Yvon PERRIER,

Υπουργό Εξωτερικών και Θρησκευμάτων,

Ο ΑΡΧΗΓΟΣ ΤΟΥ ΚΡΑΤΟΥΣ ΤΗΣ ΤΖΑΜΑΪΚΑ:

τον κ. Leslie Armon WILSON,

ΠρεσQευτή,

Επικεφαλής της Αποστολής της Τζαμάικα στις Ευρωπαϊκές Κοινότητες,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΚΕΝΥΑ:

τον Dr Zacharia T. ONYONKA, M. P.,

Υπουργό Προγραμματισμού και Εθνικής Αναπτύξεως,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΚΙΡΙΜΠΑΤΙ:

τον κ. Michael T. SOMARE,

Υπουργό Εξωτερικών της Παπουσίας-Νέας Γουινέας,

Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΟΥ ΒΑΣΙΛΕΙΟΥ ΤΟΥ ΛΕΣΟΤΟ:

τον Dr M. M. SEFALI,

Υπουργό Προγραμματισμού, Οικονομικής Αναπτύξεως και Εργασίας,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΛΙΒΕΡΙΑΣ:

τον Dr Elijah TAYLOR,

Υπουργό Προγραμματισμού και Οικονομικών Υποθέσεων,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΜΑΔΑΓΑΣΚΑΡΗΣ:

τον κ. Georges Yvan SOLOFOSON,

Υπουργό Εμπορίου,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΜΑΛΑΟΥΙ:

τον κ. R. W. CHIRWA, M. P.,

Υπουργό Εμπορίου, Βιομηχανίας και Τουρισμού,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΜΑΛΙ:

τον Dr N'Golo TRAORE,

Υπουργό Εξωτερικών και Διεθνούς Συνεργασίας,

Ο ΠΡΟΕΔΡΟΣ ΤΗΣ ΣΤΡΑΤΙΩΤΙΚΗΣ ΕΠΙΤΡΟΠΗΣ ΕΘΝΙΚΗΣ ΣΩΤΗΡΙΑΣ, ΑΡΧΗΓΟΣ ΤΟΥ ΚΡΑΤΟΥΣ ΤΗΣ ΙΣΛΑΜΙΚΗΣ ΔΗΜΟΚΡΑΤΙΑΣ ΤΗΣ ΜΑΥΡΙΤΑΝΙΑΣ:

τον κ. Mohamed Lemine Ould N'DIAYANE,

Αντισυνταγματάρχη,

Μέλος και Μόνιμο Γραμματέα της Στρατιωτικής Επιτροπής Εθνικής Σωτηρίας,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΝΗΣΟΥ ΜΑΥΡΙΚΙΟΥ:

τον κ. Murlidas DULLOO,

Υπουργό Γεωργίας, Αλιείας και Φυσικών Πόρων,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΜΟΖΑΜΒΙΚΗΣ:

τον κ. Pascoal Manuel MOCUMBI,

Υπουργό Εξωτερικών,

Ο ΠΡΟΕΔΡΟΣ ΤΟΥ ΑΝΩΤΑΤΟΥ ΣΤΡΑΤΙΩΤΙΚΟΥ ΣΥΜΒΟΥΛΙΟΥ,

ΑΡΧΗΓΟΣ ΤΟΥ ΚΡΑΤΟΥΣ ΤΟΥ ΝΙΓΗΡΑ:

τον κ. Yacouba SANDI,

Υφυπουργό παρά τω Υπουργώ Εξωτερικών και Συνεργασίας, επιφορτισμένο με την συνεργασία,

Ο ΑΡΧΗΓΟΣ ΤΗΣ ΟΜΟΣΠΟΝΔΙΑΚΗΣ ΚΥΒΕΡΝΗΣΗΣ ΤΗΣ ΝΙΓΗΡΙΑΣ:

τον Dr Chu S. P. OKONGWU,

Υπουργό Οικονομικών και Οικονομικής Αναπτύξεως,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΟΥΓΚΑΝΤΑ:

τον κ. Abbey KAFUMBE-MUKASA,

Εντεταλμένο Υπουργό Οικονομικών,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΠΑΠΟΥΑΣΙΑΣ-ΝΕΑΣ ΓΟΥΙΝΕΑΣ:

τον κ. Michael T. SOMARE, C. H.,

Υπουργό Εξωτερικών,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΡΟΥΑΝΤΑ:

τον κ. Aloys NSEKALIJE,

Συνταγματάρχη,

Υπουργό Βιομηχανίας και Βιοτεχνίας,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΟΥ ΑΓΙΟΥ ΧΡΙΣΤΟΦΟΡΟΥ ΚΑΙ ΝΕΒΙΣ:

τον κ. Edwin LAURENT,

Υπουργό, Σύμβουλο της Άπατης Αρμοστείας των Κρατών της Ανατολικής Καραϊβικής στο Λονδίνο,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΑΓΙΑΣ ΛΟΥΚΙΑΣ:

τον κ. Edwin LAURENT,

Υπουργό, Σύμβουλο της Ύπατης Αρμοστείας των Κρατών της Ανατολικής Καραϊβικής στο Λονδίνο,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΟΥ ΑΓΙΟΥ ΒΙΚΕΝΤΙΟΥ ΚΑΙ ΤΩΝ ΓΡΕΝΑΔΙΝΩΝ:

τον κ. Edwin LAURENT,

Υπουργό, Σύμβουλο της Ύπατης Αρμοστείας των Κρατών της Ανατολικής Καραϊβικής στο Λονδίνο,

Ο ΑΡΧΗΓΟΣ ΤΟΥ ΚΡΑΤΟΥΣ ΤΗΣ ΔΥΤΙΚΗΣ ΣΑΜΟΑ:

τον κ. Amua L. IOANE,

Ύπατο Αρμοστή,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΟΥ ΣΑΟ ΤΟΜΕ ΚΑΙ ΠΡΙΝΤΣΙΠΕ:

τον κ. Carlos FERREIRA,

Υπουργό Κοινωνικού Εξοπλισμού και Περιβάλλοντος,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΣΕΝΕΓΑΛΗΣ:

τον κ. Seydina Oumar SY,

Υπουργό Εμπορίου,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΩΝ ΣΕΫΧΕΛΛΩΝ:

τον κ. Claude MOREL,

Προσωρινό Επιτετραμμένο της Πρεσβείας των Σεϋχελλών στο Παρίσι,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΣΙΕΡΡΑ ΛΕΟΝΕ:

τον κ. Leonard S. FOFANAH,

Υπουργό Εθνικής Αναπτύξεως και Οικονομικού Προγραμματισμού,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΩΝ ΝΗΣΩΝ ΣΟΛΟΜΩΝΤΟΣ:

τον Lord REAY,

Κυβερνητικό Εκπρόσωπο στη Βουλή των Λόρδων,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΣΟΜΑΛΙΑΣ:

τον κ. Ali HASSAN ALI,

Πρεσβευτή,

Επικεφαλής της Αποστολής της Λαϊκής Δημοκρατίας της Σομαλίας στις Ευρωπαϊκές Κοινότητες,

Ο ΠΡΟΕΔΡΟΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΟΥ ΣΟΥΔΑΝ:

τον κ. Dr SAYED ALI ZAKI,

Υπουργό Οικονομικών και Οικονομικού Προγραμματισμού,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΣΟΥΡΙΝΑΜ:

τον κ. Donald Aloysius MACLEOD,

Πρεσβευτή, Επικεφαλής τη Αποστολής της Δημοκρατίας του Σουρινάμ στις Ευρωπαϊκές Κοινότητες,

Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΟΥ ΒΑΣΙΛΕΙΟΥ ΤΗΣ ΣΟΥΑΖΙΛΑΝΔΗΣ:

τον κ. Nkomeni Douglas NTIWANE,

Μέλος της Συγκλήτου,

Υπουργό Εμπορίου, Βιομηχανίας και Τουρισμού,

Ο ΠΡΟΕΔΡΟΣ ΤΗΣ ΗΝΩΜΕΝΗΣ ΔΗΜΟΚΡΑΤΙΑΣ ΤΗΣ ΤΑΝΖΑΝΙΑΣ:

τον κ. Joseph A. T. MUWOWO,

Πληρεξούσιο Υπουργό,

Προσωρινό Επιτετραμμένο της Πρεσβείας της Ηνωμένης Δημοκρατίας της Τανζανίας στις Ευρωπαϊκές Κοινότητες,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΤΣΑΝΤ:

τον κ. Ibni Oumar Mahamat SALEH,

Υπουργό Προγραμματισμού και Συνεργασίας,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΤΟΓΚΟ:

τον κ. Barry Moussa BARQUE,

Υπουργό Προγραμματισμού και Ορυχείων,

Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ TAUFA'AHAU TUPOU IV ΤΗΣ ΤΟΝΓΚΑ:

την A. B. Y. το Διάδοχο TUPOUTO'A,

Υπουργό Εξωτερικών,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΤΡΙΝΙΔΑΔ ΚΑΙ ΤΟΜΠΑΓΚΟ:

τον Dr Sahadeo BASDEO,

Μέλος της Συγκλήτου,

Υπουργό Εξωτερικών και Διεθνούς Εμπορίου,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΟΥ ΤΟΥΒΑΛΟΥ:

τον κ. Peter FEIST,

Επίτιμο Πρόξενο στην Ομοσπονδιακή Δημοκρατία της Γερμανίας,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΟΥ ΒΑΝΟΥΑΤΟΥ:

τον κ. Harold Colin QUALAO,

Υπουργό Εμπορίου, Συνεταιρισμών, Βιομηχανίας και Ενεργείας,

Ο ΠΡΟΕΔΡΟΣ ΤΟΥ ΖΑΪΡ:

τον κ. MOBUTU NYIWA,

Κρατικό Επίτροπο επί της Διεθνούς Συνεργασίας,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΖΑΜΠΙΑ:

τον κ. RABBISON MAFESHI CHONGO, M. P.,

Υπουργό Εμπορίου και Βιομηχανίας,

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΤΗΣ ΖΙΜΠΑΜΠΟΥΕ:

τον Dr O. M. MUNYARADZI,

Υπουργό Εμπορίου,

ΟΙ ΟΠΟΙΟΙ, μετά την ανταλλαγή των πληρεξουσίων εγγράφων τους τα οποία ευρέθησαν εντάξει,

ΣΥΝΕΦΩΝΗΣΑΝ ΕΠΙ ΤΩΝ ΑΚΟΛΟΥΘΩΝ ΔΙΑΤΑΞΕΩΝ,

ΜΕΡΟΣ ΠΡΩΤΟ

ΓΕΝΙΚΕΣ ΔΙΑΤΑΞΕΙΣ ΤΗΣ ΣΥΝΕΡΓΑΣΙΑΣ

Κεφάλαιο 1 Αρχές και στόχοι της συνεργασίας

Άρθρο 1

Η Κοινότητα και τα κράτη μέλη της, αφενός, και τα κράτη ΑΚΕ, αφετέρου, που εφεξής αποκαλούνται «συμβαλλόμενα μέρη», συνάπτουν την παρούσα σύμβαση συνεργασίας προκειμένου να προωθηθεί και να επιταχυνθεί η οικονομική, πολιτιστική και κοινωνική ανάπτυξη των κρατών ΑΚΕ, καθώς και να εμβαθυνθούν και διαφοροποιηθούν οι σχέσεις τους σε πνεύμα αλληλεγγύης και αμοιβαίου συμφέροντος.

Τα συμβαλλόμενα μέρη διακηρύσσουν έτσι τη δέσμευσή τους να συνεχίσουν, να ενισχύσουν και να καταστήσουν αποτελεσματικότερο το σύστημα συνεργασίας που εγκαθιδρύθηκε με την πρώτη, δεύτερη και τρίτη σύμβαση ΑΚΕ-ΕΟΚ και επιβεβαιώνουν τον προνομιούχο χαρακτήρα των σχέσεών τους, που βασίζεται στο αμοιβαίο συμφέρον και την ιδιαιτερότητα της συνεργασίας τους.

Τα συμβαλλόμενα μέρη εκφράζουν τη θέλησή τους να εντείνουν τις προσπάθειές τους ώστε, με την προοπτική μιας πιο δίκαιης και ισόρροπης διεθνούς οικονομικής τάξης, να δημιουργηθεί ένα πρότυπο σχέσεων μεταξύ ανεπτυγμένων και αναπτυσσόμενων κρατών και να εργαστούν μαζί για να διατρανώσουν σε διεθνές επίπεδο τις αρχές που θεμελιώνουν τη συνεργασία τους. Άρθρο 2

Η συνεργασία ΑΚΕ-ΕΟΚ, που στηρίζεται σε καθεστώς δικαίου και στην ύπαρξη κοινών οργάνων, βασίζεται στις ακόλουθες θεμελιώδεις αρχές:

- την ισότητα των εταίρων, το σεβασμό της κυριαρχίας τους, το αμοιβαίο συμφέρον και την αλληλεξάρτηση,

-το δικαίωμα κάθε κράτους να καθορίζει τις πολιτικές, κοινωνικές, πολιτιστικές και οικονομικές επιλογές του,

-την ασφάλεια των σχέσεών τους, που βασίζεται στο κεκτημένο του συστήματος συνεργασίας τους. Άρθρο 3

Τα κράτη ΑΚΕ καθορίζουν με κυρίαρχο τρόπο τις αρχές, τις στρατηγικές και τα πρότυπα ανάπτυξης των οικονομιών και κοινωνιών τους. Άρθρο 4

Η συνεργασία ΑΚΕ-ΕΟΚ υποστηρίζει τις προσπάθειες των κρατών ΑΚΕ για σφαιρική, αυτόνομη και αυτοδύναμη ανάπτυξη που θα βασίζεται στις κοινωνικές και πολιτιστικές τους αξίες, στο ανθρώπινο δυναμικό τους, στους φυσικούς πόρους τους, στις οικονομικές δυνατότητές τους, με στόχο την προώθηση της κοινωνικής, πολιτιστικής και οικονομικής προόδου των κρατών ΑΚΕ και την ευημερία των πληθυσμών τους, μέσω της ικανοποίησης των βασικών αναγκών τους, της αναγνώρισης του ρόλου της γυναίκας και της ανάπτυξης των ανθρώπινων ικανοτήτων στα πλαίσια του σεβασμού της αξιοπρέπειάς τους.

Η ανάπτυξη αυτή βασίζεται σε μια διαρκή ισορροπία μεταξύ των οικονομικών της στόχων, της ορθολογικής διαχείρισης του περιβάλλοντος και της αξιοποίησης των φυσικών και ανθρώπινων πόρων. Άρθρο 5

1. Η συνεργασία αποσκοπεί σε ανάπτυξη με επίκεντρο τον άνθρωπο, το κύριο υποκείμενο και αποδέκτη των ωφελημάτων της, και προϋποθέτει, επομένως, το σεβασμό και την προώθηση του συνόλου των δικαιωμάτων του. Οι δράσεις συνεργασίας εγγράφονται στο πλαίσιο αυτής της θετικής προοπτικής, όπου ο σεβασμός των δικαιωμάτων του ανθρώπου αναγνωρίζεται ως θεμελιώδης παράγοντας της πραγματικής ανάπτυξης και η συνεργασία αυτή καθαυτή θεωρείται ως συμβολή στην προώθηση αυτών των δικαιωμάτων.

Με αυτήν την προοπτική, η πολιτική της ανάπτυξης και η συνεργασία είναι στενά συνδεδεμένες με το σεβασμό και την απόλαυση των δικαιωμάτων και των θεμελιωδών ελευθεριών του ανθρώπου. Αναγνωρίζονται και ευνοούνται, επίσης, ο ρόλος και οι δυνατότητες ανάληψης πρωτοβουλιών των προσώπων και των ομάδων, προκειμένου να εξασφαλιστεί κατά τρόπο συγκεκριμένο η πραγματική συμμετοχή των πληθυσμών στην αναπτυξιακή προσπάθεια, σύμφωνα με το άρθρο 13.

2. Κατά συνέπεια, τα μέρη επαναλαμβάνουν τη βαθιά προσήλωσή τους στην αξιοπρέπεια και στα δικαιώματα του ανθρώπου, που αποτελούν νόμιμες προσδοκίες των ατόμων και των λαών. Τα εν λόγω δικαιώματα περιλαμβάνουν το σύνολο των ανθρώπινων δικαιωμάτων, δεδομένου ότι οι διάφορες κατηγορίες τους είναι αδιαχώριστες και αλληλεξαρτώμενες, καθεμιά με τη δική της δικαίωση: μη διακριτική μεταχείριση, θεμελιώδη δικαιώματα του ατόμου, αστικά και πολιτικά δικαιώματα, οικονομικά, κοινωνικά και πολιτιστικά δικαιώματα.

Κάθε άτομο δικαιούται, στη χώρα του ή στην όποια χώρα διαμονής του, το σεβασμό της αξιοπρέπειάς του και την προστασία του νόμου.

Η συνεργασία ΑΚΕ-ΕΟΚ συμβάλλει στην άρση των εμποδίων που παρακωλύουν την πλήρη και πραγματική απόλαυση, από τα άτομα και τους λαούς, των οικονομικών, κοινωνικών και πολιτιστικών δικαιωμάτων τους, χάρη στην ανάπτυξη που είναι απόλυτα απαραίτητη για την αξιοπρέπειά τους, την ευημερία τους και την άνθησή τους. Για το σκοπό αυτό, τα μέρη καταβάλλουν προσπάθειες από κοινού, ή το καθένα στο πεδίο των αρμοδιοτήτων του, για να συμβάλουν στην εξάλειψη των αιτίων που προκαλούν καταστάσεις αθλιότητας ανάξιες της ανθρώπινης υπόστασης και μεγάλες οικονομικές και κοινωνικές ανισότητες.

Τα συμβαλλόμενα μέρη επιβεβαιώνουν τις υποχρεώσεις τους και τη δέσμευσή τους, στα πλαίσια του διεθνούς δικαίου, να καταπολεμήσουν, με στόχο την εξάλειψή τους, όλες τις μορφές διακριτικής μεταχείρισης που βασίζονται στην εθνότητα, την καταγωγή, τη φυλή, την υπηκοότητα, το χρώμα, το φύλο, τη γλώσσα, το θρήσκευμα ή οποιαδήποτε άλλη κατάσταση. Η δέσμευση αυτή αφορά ειδικότερα κάθε κατάσταση, στα κράτη ΑΚΕ ή στην Κοινότητα, που ενδέχεται να θίξει τους στόχους της σύμβασης, καθώς και το σύστημα του απαρτχάιντ, λαμβανομένων επίσης υπόψη των αποσταθεροποιητικών συνεπειών του στο εξωτερικό. Τα κράτη μέλη της Κοινότητας (ή/και, ενδεχομένως, η ίδια η Κοινότητα) και τα κράτη ΑΚΕ εξακολουθούν να φροντίζουν, στα πλαίσια των νομικών ή διοικητικών μέτρων που έχουν ή θα έχουν λάβει, ώστε οι μετανάστες εργαζόμενοι, οι φοιτητές και άλλοι αλλοδαποί που βρίσκονται νόμιμα στο έδαφός τους να μην υφίστανται καμία διακριτική μεταχείριση βάσει φυλετικών, θρησκευτικών, πολιτιστικών ή κοινωνικών διαφορών, ιδίως όσον αφορά τη στέγαση, την εκπαίδευση, την υγεία, τις άλλες κοινωνικές υπηρεσίες και την απασχόληση.

3. Με αίτηση των κρατών ΑΚΕ, μπορούν να διατεθούν χρηματικά μέσα, σύμφωνα με τους κανόνες της συνεργασίας για τη χρηματοδότηση της ανάπτυξης, για την προώθηση των δικαιωμάτων του ανθρώπου στα κράτη ΑΚΕ, μέσω συγκεκριμένων, δημόσιων ή ιδιωτικών, δράσεων οι οποίες θα αποφασιστούν, ιδίως στο νομικό τομέα, σε συνεργασία με οργανισμούς με διεθνώς αναγνωρισμένη αρμοδιότητα σ' αυτά τα θέματα. Το πεδίο αυτών των δράσεων καλύπτει την υποστήριξη της δημιουργίας διαρθρώσεων προώθησης των δικαιωμάτων του ανθρώπου. Θα δοθεί προτεραιότητα στις δράσεις περιφερειακού χαρακτήρα. Άρθρο 6

1. Προκειμένου να επιτευχθεί μια περισσότερο ισόρροπη και αυτόνομη οικονομική ανάπτυξη των κρατών ΑΚΕ, καταβάλλονται ιδιαίτερες προσπάθειες στην παρούσα σύμβαση για να προωθηθεί η αγροτική ανάπτυξη, η επισιτιστική ασφάλεια των πληθυσμών, η ορθολογική διαχείριση των φυσικών πόρων, η διαφύλαξη, αποκατάσταση και ενίσχυση του γεωργικού παραγωγικού δυναμικού των κρατών ΑΚΕ.

2. Τα συμβαλλόμενα μέρη αναγνωρίζουν ότι πρέπει να δοθεί προτεραιότητα στην προστασία του περιβάλλοντος και τη διατήρηση των φυσικών πόρων, που αποτελούν βασικές προϋποθέσεις για τη διαρκή και ισόρροπη ανάπτυξη τόσο σε οικονομικό όσο και σε ανθρώπινο επίπεδο. Άρθρο 7

Η Κοινότητα και τα κράτη ΑΚΕ αποδίδουν ιδιαίτερη σημασία και μεγάλη προτεραιότητα στις προσπάθειες συνεργασίας και περιφερειακής ολοκλήρωσης. Σε αυτά τα πλαίσια, η σύμβαση υποστηρίζει αποτελεσματικά τις προσπάθειες των κρατών ΑΚΕ να οργανωθούν σε περιφερειακό επίπεδο και να εντείνουν τη συνεργασία τους στο περιφερειακό και διαπεριφερειακό επίπεδο, ώστε να προωθηθεί μια δικαιότερη και περισσότερο ισόρροπη διεθνής οικονομική τάξη. Άρθρο 8

Τα συμβαλλόμενα μέρη αναγνωρίζουν την ανάγκη να επιφυλαχθεί ειδική μεταχείριση στα λιγότερο ανεπτυγμένα κράτη ΑΚΕ και να λαμβάνονται υπόψη οι ειδικές δυσκολίες που αντιμετωπίζουν τα μεσόγεια και νησιωτικά κράτη ΑΚΕ. Τα συμβαλλόμενα μέρη δίνουν ιδιαίτερη σημασία στη βελτίωση των συνθηκών διαβιώσεως των περισσότερο μειονεκτούντων στρωμάτων του πληθυσμού.

Η συνεργασία περιλαμβάνει ιδίως ειδική μεταχείριση κατά τον καθορισμό του όγκου των χρηματικών μέσων, καθώς και των σχετικών με αυτούς όρων, ώστε να μπορέσουν τα λιγότερο ανεπτυγμένα κράτη ΑΚΕ να υπερπηδήσουν τα διαρθρωτικά και άλλα εμπόδια που τίθενται στην ανάπτυξή τους.

Για τα μεσόγεια και νησιωτικά κράτη ΑΚΕ, οι στόχοι της συνεργασίας αποσκοπούν στον καθορισμό και την προώθηση ειδικών δράσεων προκειμένου να επιλυθούν τα προβλήματα ανάπτυξης που τίθενται λόγω της γεωγραφικής τους θέσης. Άρθρο 9

Για τη βελτίωση της αποτελεσματικότητας των μέσων της σύμβασης, τα συμβαλλόμενα μέρη καθορίζουν, στα πλαίσια των αντίστοιχων αρμοδιοτήτων τους, κατευθύνσεις, προτεραιότητες και μέτρα που ευνοούν την υλοποίηση των στόχων που καθορίζονται στην παρούσα σύμβαση, και συμφωνούν να συνεχίσουν, τηρουμένων των αρχών που αναφέρονται στο άρθρο 2, το διάλογο στα πλαίσια των κοινών οργάνων και κατά τη συντονισμένη εφαρμογή της οικονομικής και τεχνικής συνεργασίας, καθώς και των άλλων μέσων συνεργασίας. Άρθρο 10

Τα συμβαλλόμενα μέρη λαμβάνουν, το καθένα σε ό,τι το αφορά βάσει της παρούσας σύμβασης, όλα τα γενικά ή ειδικά μέτρα για την εξασφάλιση της εκπλήρωσης των υποχρεώσεων που απορρέουν από τη σύμβαση και τη διευκόλυνση της επιδίωξης των στόχων της. Τα συμβαλλόμενα μέρη αποφεύγουν όλα τα μέτρα που θα μπορούσαν να θέσουν σε κίνδυνο την επίτευξη των στόχων της σύμβασης. Άρθρο 11

Στα πλαίσια των αντίστοιχων αρμοδιοτήτων τους, τα όργανα της παρούσας σύμβασης εξετάζουν περιοδικά τα αποτελέσματα της εφαρμογής της, δίνουν τις αναγκαίες ωθήσεις και λαμβάνουν τις αποφάσεις και τα μέτρα που συντελούν στην πραγματοποίηση των στόχων της.

Οποιοδήποτε ζήτημα ενδέχεται να εμποδίζει άμεσα την αποτελεσματική εφαρμογή των στόχων της παρούσας σύμβασης μπορεί να εξετάζεται στα πλαίσια των οργάνων.

Πραγματοποιούνται διαβουλεύσεις, στα πλαίσια του Συμβουλίου των Υπουργών, μετά από αίτηση ενός των μερών, στις περιπτώσεις που προβλέπονται από την παρούσα σύμβαση ή όταν ανακύπτουν δυσχέρειες εφαρμογής ή ερμηνείας των διατάξεών της. Άρθρο 12

Η Κοινότητα ενημερώνει έγκαιρα τα κράτη ΑΚΕ, στην περίπτωση κατά την οποία εξετάζει, στο πλαίσιο των αρμοδιοτήτων της, τη λήψη μέτρων που ενδέχεται να θίγουν τα συμφέροντα των εν λόγω κρατών στα πλαίσια των στόχων της παρούσας σύμβασης. Για το σκοπό αυτό, η Επιτροπή κοινοποιεί τακτικά στη γραμματεία των κρατών ΑΚΕ τις προτάσεις μέτρων αυτού του είδους. Σε περίπτωση ανάγκης, μπορεί να υποβληθεί αίτηση πληροφοριών και με πρωτοβουλία των κρατών ΑΚΕ.

Μετά από αίτηση των κρατών ΑΚΕ, πραγματοποιούνται έγκαιρα διαβουλεύσεις ώστε, πριν από τη λήψη της τελικής απόφασης, να καταστεί δυνατό να ληφθούν υπόψη οι ανησυχίες των εν λόγω κρατών σχετικά με τον αντίκτυπο αυτών των μέτρων.

Έπειτα από αυτές τις διαβουλεύσεις, τα κράτη ΑΚΕ λαμβάνουν κατάλληλες πληροφορίες σχετικά με την έναρξη της ισχύος αυτών των αποφάσεων, εκ των προτέρων, εφόσον αυτό είναι δυνατό.

Κεφάλαιο 2 Στόχοι και προσανατολισμοί της σύμβασης στους κυριότερους τομείς της συνεργασίας

Άρθρο 13

Σκοπός της συνεργασίας είναι να υποστηριχθεί η ανάπτυξη των κρατών ΑΚΕ με επίκεντρο τον άνθρωπο και ρίζες στον πολιτισμό κάθε λαού. Η συνεργασία υποστηρίζει την πολιτική και τα μέτρα των κρατών αυτών για την αξιοποίηση του ανθρώπινου δυναμικού τους, την αύξηση των δημιουργικών ικανοτήτων τους και την προώθηση της πολιτιστικής τους ταυτότητας, και ευνοεί τη συμμετοχή των πληθυσμών στο σχεδιασμό και την εφαρμογή της ανάπτυξης.

Η συνεργασία λαμβάνει υπόψη, στους διάφορους τομείς και στα διάφορα στάδια των εφαρμοζόμενων δράσεων, την πολιτιστική διάσταση και τις κοινωνικές επιπτώσεις των δράσεων αυτών, καθώς και την ανάγκη να συμμετέχουν και να επωφελούνται από αυτήν με ίσους όρους άντρες και γυναίκες. Άρθρο 14

Η συνεργασία προϋποθέτει αλληλέγγυα ευθύνη για τη διατήρηση της φυσικής κληρονομιάς. Ειδικότερα, η συνεργασία αποδίδει ιδιαίτερη σημασία στην προστασία του περιβάλλοντος και στη διατήρηση και αποκατάσταση της φυσικής ισορροπίας στα κράτη ΑΚΕ. Κατά συνέπεια, ο σχεδιασμός των δράσεων συνεργασίας, σε όλους τους τομείς, γίνεται κατά τρόπον ώστε να καθιστά συμβιβάσιμους τους στόχους της οικονομικής ανάπτυξης με μια ανάπτυξη που σέβεται τη φυσική ισορροπία, ικανή να εξασφαλίσει διαρκή αποτελέσματα στην υπηρεσία του ανθρώπου.

Στα πλαίσια των προσπαθειών για την προστασία του περιβάλλοντος και την αποκατάσταση της φυσικής ισορροπίας, η συνεργασία συμβάλλει στην προώθηση ειδικών δράσεων όσον αφορά τη διαφύλαξη των φυσικών πόρων, ανανεώσιμων και μη, την προστασία των οικοσυστημάτων, τον αγώνα κατά της ξηρασίας, της απερήμωσης και της αποψίλωσης των δασών, και θέτει σε εφαρμογή, προς αυτό το σκοπό, άλλες θεματικές δράσεις (ιδίως την καταπολέμηση των ακρίδων, την προστασία και την αξιοποίηση των υδάτινων πόρων, τη διαφύλαξη των τροπικών δασών και της βιολογικής πολυποικιλίας, την προώθηση καλύτερης ισορροπίας μεταξύ πόλεων και υπαίθρου, το αστικό περιβάλλον) . Άρθρο 15

Κύριοι στόχοι της γεωργικής συνεργασίας είναι η επιζήτηση της επισιτιστικής αυτάρκειας και ασφάλειας των κρατών ΑΚΕ, η ανάπτυξη και οργάνωση του παραγωγικού συστήματος, η βελτίωση του επιπέδου και των συνθηκών ζωής, καθώς και του βιοτικού πλαισίου του αγροτικού πληθυσμού, και η ισόρροπη ανάπτυξη των αγροτικών περιοχών.

Ο σχεδιασμός και η υλοποίηση των δράσεων στον τομέα αυτό υποστηρίζει τις πολιτικές ή τις στρατηγικές για τα γεωργικά προϊόντα διατροφής που καθορίζουν τα κράτη ΑΚΕ. Άρθρο 16

Η συνεργασία στο μεταλλευτικό και ενεργειακό τομέα έχει ως αντικείμενο να προωθήσει και να επιταχύνει, προς το αμοιβαίο συμφέρον, διαφοροποιημένη οικονομική ανάπτυξη, με πλήρη αξιοποίηση του ανθρώπινου δυναμικού και των φυσικών πόρων των κρατών ΑΚΕ, και να ευνοήσει την καλύτερη ολοκλήρωση αυτών και άλλων τομέων και τη συμπληρωματικότητά τους με τους υπόλοιπους οικονομικούς τομείς.

Επιδιώκει να δημιουργήσει και να ενισχύσει συνθήκες κοινωνικοπολιτιστικού και οικονομικού περιβάλλοντος και υλικές υποδομές που να ανταποκρίνονται στο στόχο αυτό.

Υποστηρίζει τις προσπάθειες που καταβάλλουν τα κράτη ΑΚΕ για την κατάστρωση και εφαρμογή ενεργειακής πολιτικής που να ανταποκρίνεται στην κατάστασή τους, με σκοπό ιδίως την προοδευτική μείωση της εξάρτησης, που έχουν τα περισσότερα από τα κράτη αυτά, από τα εισαγόμενα πετρελαιοειδή και την ανάπτυξη νέων και ανανεώσιμων πηγών ενέργειας.

Έχει ως στόχο να συμβάλει στην καλύτερη εκμετάλλευση των ενεργειακών και μεταλλευτικών πόρων και λαμβάνει υπόψη τις ενεργειακές πτυχές της ανάπτυξης των διάφορων οικονομικών και κοινωνικών τομέων, ώστε να συμβάλει στη βελτίωση των συνθηκών διαβιώσεως και του περιβάλλοντος και στην καλύτερη διατήρηση των πόρων της βιομάζας, και ιδίως των καυσόξυλων. Άρθρο 17

Η Κοινότητα και τα κράτη ΑΚΕ αναγνωρίζουν ότι η εκβιομηχάνιση διαδραματίζει πρωταρχικό ρόλο - συμπληρωματικό της αγροτικής και γεωργικής ανάπτυξης - και διευκολύνει, κατ' αυτόν τον τρόπο, το μετασχηματισμό της οικονομίας των κρατών ΑΚΕ, ώστε αυτά να επιτύχουν αυτοδύναμη οικονομική αύξηση και ισόρροπη και διαφοροποιημένη ανάπτυξη. Η βιομηχανική ανάπτυξη είναι απαραίτητη για τη βελτίωση της παραγωγικότητας των οικονομιών των κρατών ΑΚΕ, ώστε να είναι σε θέση να καλύπτουν τις βασικές ανθρώπινες ανάγκες και να ενισχυθεί η ανταγωνιστική συμμετοχή των κρατών ΑΚΕ στις διεθνείς συναλλαγές με την πώληση περισσότερων προϊόντων προστιθέμενης αξίας. Άρθρο 18

Τα συμβαλλόμενα μέρη, λαμβάνοντας υπόψη τη βαθύτατη εξάρτηση των οικονομιών της μεγάλης πλειοψηφίας των κρατών ΑΚΕ, ως προς τις εξαγωγές των βασικών προϊόντων τους, συμφωνούν να δώσουν ιδιαίτερη προσοχή στη συνεργασία επί θεμάτων αυτού του τομέα, προκειμένου να υποστηρίξουν τις πολιτικές ή στρατηγικές που χαράσσονται από τα κράτη ΑΚΕ, με σκοπό:

- αφενός, την προώθηση της διαφοροποίησης, τόσο οριζόντιας όσο και κάθετης, των οικονομιών των κρατών ΑΚΕ, ιδίως μέσω της ανάπτυξης των δραστηριοτήτων μεταποίησης, εμπορίας, διανομής και μεταφοράς (ΜΕΔΜ) ,

-αφετέρου, τη βελτίωση της ανταγωνιστικότητας των βασικών προϊόντων των κρατών ΑΚΕ στις παγκόσμιες αγορές μέσω της αναδιοργάνωσης και ορθολογικοποίησης των δραστηριοτήτων τους όσον αφορά την παραγωγή, των εμπορία και τη διανομή αυτών των προϊόντων. Άρθρο 19

Η συνεργασία στον τομέα της αλιείας έχει ως στόχο να βοηθήσει τα κράτη ΑΚΕ στην αξιοποίηση των αλιευτικών τους πόρων προκειμένου να αυξηθεί η παραγωγή για εγχώρια κατανάλωση, στα πλαίσια των προσπαθειών τους για μεγαλύτερη επισιτιστική ασφάλεια, και η παραγωγή που προορίζεται για εξαγωγή. Η συνεργασία αυτή διέπεται από το πνεύμα του αμοιβαίου συμφέροντος των συμβαλλομένων μερών και του σεβασμού της αλιευτικής τους πολιτικής.

Κεφάλαιο 3 Φορείς της συνεργασίας

Άρθρο 20

Σύμφωνα με τα άρθρα 2, 3 και 13 και προκειμένου να ενθαρρυνθεί η ανάληψη και η ανάπτυξη εκατέρωθεν πρωτοβουλιών εκ μέρους όλων των φορέων των κρατών ΑΚΕ και της Κοινότητας που είναι δυνατό να συμβάλουν στην αυτόνομη ανάπτυξη των κρατών ΑΚΕ, η συνεργασία, κινούμενη εντός των ορίων που θέτουν τα ενδιαφερόμενα κράτη ΑΚΕ, υποστηρίζει επίσης τις αναπτυξιακές δράσεις οικονομικών, κοινωνικών και πολιτιστικών φορέων, στα πλαίσια μιας αποκεντρωμένης συνεργασίας, ιδίως υπό μορφή συνδυασμένων προσπαθειών και μέσων, μεταξύ υπεύθυνων με αντίστοιχες αρμοδιότητες στα κράτη ΑΚΕ και στην Κοινότητα. Αντικειμενικός σκοπός της συνεργασίας αυτού του είδους είναι, ιδίως, να τεθούν στην υπηρεσία της ανάπτυξης των κρατών ΑΚΕ οι ειδικότητες, οι πρωτότυποι τρόποι δράσης και οι πόροι των φορέων αυτών.

Οι κατά το παρόν άρθρο φορείς είναι οι αποκεντρωμένες δημόσιες υπηρεσίες, οι αγροτικές και άλλες ενώσεις της υπαίθρου, οι συνεταιρισμοί, οι επιχειρήσεις, τα επαγγελματικά σωματεία, τα κέντρα εκπαίδευσης και έρευνας, οι μη κυβερνητικοί οργανισμοί ανάπτυξης, διάφορες ενώσεις προσώπων, και κάθε ομάδα ή παράγοντας που μπορεί και θέλει να συμβάλει με δικό του πρωτότυπο τρόπο στην ανάπτυξη των κρατών ΑΚΕ. Άρθρο 21

Η συνεργασία ενθαρρύνει και υποστηρίζει τις κατά το άρθρο 20 πρωτοβουλίες των φορέων των κρατών ΑΚΕ, εφόσον αντιστοιχούν στην ιεράρχηση των αναγκών, των κατευθύνσεων και των μεθόδων ανάπτυξης που επέλεξαν και όρισαν τα κράτη ΑΚΕ. Υπό τις συνθήκες αυτές, η συνεργασία υποστηρίζει είτε τις αυτοτελείς δράσεις των φορέων των κρατών ΑΚΕ, είτε τις δράσεις τους τις συνδυασμένες με την υποστήριξη αντίστοιχων φορέων της Κοινότητας, οι οποίοι προσφέρουν τις γνώσεις και την πείρα τους, τις τεχνικές ή οργανωτικές τους ικανότητες ή τα οικονομικά μέσα τους.

Η συνεργασία ενθαρρύνει την εκ μέρους των φορέων των κρατών ΑΚΕ και της ΕΟΚ προσφορά συμπληρωματικών οικονομικών και τεχνικών μέσων στην προσπάθεια για ανάπτυξη. Η συνεργασία μπορεί να υποστηρίξει τις επιμέρους δράσεις αποκεντρωμένες με οικονομική ή/και τεχνική ενίσχυση λαμβανόμενη από τους πόρους που διατίθενται για τη σύμβαση κατά τα οριζόμενα στο άρθρο 22.

Η παραπάνω μορφή συνεργασίας οργανώνεται έτσι ώστε να τυγχάνουν πλήρους σεβασμού ο ρόλος και οι προνομίες των δημόσιων αρχών των κρατών ΑΚΕ. Άρθρο 22

Οι δράσεις αποκεντρωμένης συνεργασίας είναι δυνατό να υποστηριχθούν με μέσα συνεργασίας για τη χρηματοδότηση της ανάπτυξης, συμφωνούντων των ενδιαφερόμενων κρατών ΑΚΕ, κατά προτίμηση ήδη από το στάδιο του προγραμματισμού, όσον αφορά την αρχή και τους όρους που διέπουν αυτή τη μορφή υποστήριξης, η οποία παρέχεται στο βαθμό που απαιτείται για την καρποφόρα εφαρμογή των προτεινόμενων δράσεων, εφόσον αναγνωρίζεται η χρησιμότητά τους και τηρούνται οι διατάξεις περί οικονομικής και τεχνικής συνεργασίας. Τα σχέδια που εμπίπτουν σ' αυτή τη μορφή συνεργασίας είναι δυνατόν, αλλά όχι υποχρεωτικό, να αποτελούν τμήμα προγραμμάτων εκτελουμένων στους τομείς συγκέντρωσης των ενδεικτικών προγραμμάτων. Προτεραιότητα δίνεται στα σχέδια που άπτονται των τομέων συγκέντρωσης.

Κεφάλαιο 4 Αρχές που διέπουν τα μέσα της συνεργασίας Άρθρο 23

Για να συμβάλουν στην πραγματοποίηση των στόχων της παρούσας σύμβασης, τα συμβαλλόμενα μέρη θέτουν σε εφαρμογή μέσα συνεργασίας ανταποκρινόμενα στις αρχές της αλληλεγγύης και του αμοιβαίου συμφέροντος και προσαρμοσμένα στην οικονομική και κοινωνική κατάσταση των κρατών ΑΚΕ και της Κοινότητας, καθώς και στην εξέλιξη του διεθνούς περιβάλλοντός τους.

Κύριος στόχος των μέσων αυτών είναι, με την ενίσχυση των ήδη υπαρχόντων μηχανισμών και συστημάτων:

- να αναπτυχθούν οι εμπορικές συναλλαγές μεταξύ των συμβαλλόμενων μερών,

-να υποστηριχθεί η προσπάθεια αυτόνομης ανάπτυξης των κρατών ΑΚΕ με ενίσχυση της εθνικής ικανότητάς τους για ανανέωση, προσαρμογή και μετατροπή της τεχνολογίας,

-να υποστηριχθεί η προσπάθεια διαρθρωτικής αναπροσαρμογής των κρατών ΑΚΕ, πράγμα που θα συμβάλει επίσης στην ελάφρυνση του βάρους των χρεών τους,

-να βοηθηθεί η πρόσβαση των κρατών ΑΚΕ στις αγορές κεφαλαίων και να ενθαρρυνθεί η συμβολή των άμεσων ευρωπαϊκών ιδιωτικών επενδύσεων στην ανάπτυξη των κρατών ΑΚΕ,

-να αντιμετωπισθεί η αστάθεια των εσόδων από εξαγωγές γεωργικών βασικών προϊόντων ΑΚΕ και να βοηθηθούν τα κράτη ΑΚΕ στην προσπάθειά τους να αντιμετωπίσουν σημαντικές διαταραχές που θίγουν το μεταλλευτικό τους τομέα. Άρθρο 24

Για να προωθηθούν και να εμπλουτισθούν οι εμπορικές συναλλαγές μεταξύ των συμβαλλόμενων μερών, η Κοινότητα και τα κράτη ΑΚΕ συμφωνούν για:

- γενικές διατάξεις σχετικά με το εμπόριο,

-ειδικές διατάξεις σχετικά με την εισαγωγή από την Κοινότητα ορισμένων προϊόντων ΑΚΕ,

-διατάξεις που σκοπό έχουν να προωθήσουν την ανάπτυξη του εμπορίου και των υπηρεσιών των κρατών ΑΚΕ, συμπεριλαμβανομένου του τουρισμού,

-σύστημα ενημέρωσης και αμοιβαίων διαβουλεύσεων, ώστε να εξασφαλίζεται η αποτελεσματική εφαρμογή των διατάξεων της παρούσας σύμβασης στον τομέα της εμπορικής συνεργασίας. Άρθρο 25

Το γενικό καθεστώς των συναλλαγών, το οποίο βασίζεται στις διεθνείς υποχρεώσεις των συμβαλλόμενων μερών, έχει ως στόχο τη δημιουργία ασφαλούς και στέρεας βάσης για την εμπορική συνεργασία μεταξύ των κρατών ΑΚΕ και της Κοινότητας.

Στηρίζεται στην αρχή της ελεύθερης πρόσβασης των προϊόντων καταγωγής των κρατών ΑΚΕ στην αγορά της Κοινότητας και περιέχει ειδικές διατάξεις για τα γεωργικά προϊόντα και διατάξεις διασφάλισης.

Λόγω των σημερινών αναπτυξιακών αναγκών των κρατών ΑΚΕ, το γενικό καθεστώς συναλλαγών δεν περιλαμβάνει κανένα στοιχείο αμοιβαιότητας για τα εν λόγω κράτη, όσον αφορά την ελεύθερη πρόσβαση.

Στηρίζεται επίσης στην αρχή της ανυπαρξίας διακρίσεων εκ μέρους των κρατών ΑΚΕ μεταξύ των κρατών μελών και της μεταχείρισης της Κοινότητας κατά τρόπο όχι λιγότερο ευνοϊκό από ό,τι του πλέον ευνοούμενου κράτους. Άρθρο 26

Η Κοινότητα συμβάλλει στην προσπάθεια ανάπτυξης των κρατών ΑΚΕ διαθέτοντας επαρκείς οικονομικούς πόρους και κατάλληλη τεχνική βοήθεια, προκειμένου να ενισχύσει τις ικανότητες αυτών των κρατών για αυτοδύναμη και ολοκληρωμένη οικονομική, κοινωνική και πολιτιστική ανάπτυξη, καθώς και να συμβάλει στην ανύψωση του βιοτικού επιπέδου και της ευημερίας των πληθυσμών τους και να προωθήσει και να κινητοποιήσει πόρους για την υποστήριξη των προγραμμάτων διαρθρωτικής αναπροσαρμογής που είναι βιώσιμα, αποτελεσματικά και έχουν ως επίκεντρο την οικονομική αύξηση.

Η συμβολή αυτή γίνεται επί των πλέον προβλεπτών και κανονικών βάσεων και παρέχεται υπό πολύ ευνοϊκούς όρους, λαμβάνεται δε ιδιαίτερα υπόψη η κατάσταση των λιγότερο ανεπτυγμένων κρατών ΑΚΕ. Άρθρο 27

Τα συμβαλλόμενα μέρη συμφωνούν να διευκολύνουν μια μεγαλύτερη και σταθερότερη ροή πόρων από τον ιδιωτικό τομέα προς τα κράτη ΑΚΕ, λαμβάνοντας κάθε κατάλληλο μέτρο για τη βελτίωση της πρόσβασης των κρατών ΑΚΕ στις αγορές κεφαλαίων, καθώς και για την προώθηση των ευρωπαϊκών ιδιωτικών επενδύσεων στα κράτη ΑΚΕ.

Τα συμβαλλόμενα μέρη υπογραμμίζουν την ανάγκη της προώθησης, προστασίας, χρηματοδότησης και υποστήριξης των επενδύσεων και παροχής, στις επενδύσεις αυτές, δίκαιων και σταθερών όρων μεταχείρισης. Άρθρο 28

Τα συμβαλλόμενα μέρη συμφωνούν να επιβεβαιώσουν τη σημασία του συστήματος σταθεροποίησης των εσόδων από εξαγωγές, καθώς και να εντατικοποιήσουν τη διαδικασία διαβουλεύσεων μεταξύ των κρατών ΑΚΕ και της Κοινότητας στους διεθνείς χώρους και οργανώσεις που ασχολούνται με τη σταθεροποίηση των αγορών των γεωργικών βασικών προϊόντων.

Λαμβάνοντας υπόψη τη σημασία του μεταλλευτικού τομέα στην προσπάθεια ανάπτυξης πολλών κρατών ΑΚΕ και την αλληλεξάρτηση ΑΚΕ-ΕΟΚ στον τομέα αυτό, τα συμβαλλόμενα μέρη επιβεβαιώνουν τη σημασία του συστήματος βοήθειας προς τα κράτη ΑΚΕ που αντιμετωπίζουν σοβαρές διαταραχές στον τομέα αυτό, προκειμένου ο τομέας αυτός να καταστεί βιώσιμος και να αντιμετωπιστούν οι συνέπειες αυτών των διαταραχών στην ανάπτυξή τους.

Κεφάλαιο 5 Όργανα της σύμβασης

Άρθρο 29

Τα όργανα της παρούσας σύμβασης είναι το Συμβούλιο των Υπουργών, η Επιτροπή των Πρέσβεων και η Συνέλευση Ίσης Εκπροσώπησης. Άρθρο 30

1. Το Συμβούλιο των Υπουργών αποτελείται, αφενός μεν, από τα μέλη του Συμβουλίου των Ευρωπαϊκών Κοινοτήτων και μέλη της Επιτροπής των Ευρωπαϊκών Κοινοτήτων, αφετέρου δε, από ένα μέλος της κυβέρνησης κάθε κράτους ΑΚΕ.

2. Το Συμβούλιο των Υπουργών έχει τις ακόλουθες αρμοδιότητες:

α) καθορίζει τους γενικούς προσανατολισμούς των δραστηριοτήτων στα πλαίσια της εφαρμογής της παρούσας σύμβασης, ιδιαίτερα εφόσον πρόκειται για την επίλυση βασικών προβλημάτων της αλληλέγγυας ανάπτυξης των συμβαλλόμενων μερών 7

β) λαμβάνει κάθε πολιτική απόφαση για την επίτευξη των στόχων της παρούσας σύμβασης 7

γ) λαμβάνει αποφάσεις στους συγκεκριμένους τομείς που προβλέπονται από την παρούσα σύμβαση 7

δ) εξασφαλίζει την αποτελεσματική λειτουργία των μηχανισμών διαβούλευσης που προβλέπονται από την παρούσα σύμβαση 7

ε) επιλαμβάνεται των ερμηνευτικών προβλημάτων που ενδέχεται να ανακύψουν κατά την εφαμρογή των διατάξεων της παρούσας σύμβασης 7

στ) ρυθμίζει τα διαδικαστικά ζητήματα, καθώς και τις λεπτομέρειες εφαρμογής της παρούσας σύμβασης 7

ζ) εξετάζει, μετά από αίτηση ενός των συμβαλλόμενων μερών, κάθε ζήτημα που ενδέχεται είτε να παρεμποδίζει είτε να διευκολύνει άμεσα την αποτελεσματική και αποδοτική εφαρμογή της παρούσας σύμβασης, καθώς και κάθε άλλο ζήτημα που θα μπορούσε να παρακωλύσει την επίτευξη των στόχων της 7

η) λαμβάνει κάθε κατάλληλο μέτρο για την καθιέρωση συνεχών επαφών μεταξύ των οικονομικών, πολιτιστικών και κοινωνικών φορέων ανάπτυξης της Κοινότητας και των κρατών ΑΚΕ, καθώς και για τη διοργάνωση τακτικών διαβουλεύσεων με τους αντιπροσώπους τους επί θεμάτων αμοιβαίου ενδιαφέροντος, λόγω της σπουδαιότητας που ενέχει, όπως αναγνωρίζουν τα συμβαλλόμενα μέρη, η εγκαθίδρυση ουσιαστικού διαλόγου ανάμεσα σ' αυτούς τους φορείς και η εξασφάλιση της συμβολής τους στην όλη προσπάθεια συνεργασίας και ανάπτυξης. Άρθρο 31

1. Η Επιτροπή των Πρέσβεων αποτελείται, αφενός, από το μόνιμο αντιπρόσωπο κάθε κράτους μέλους στις Ευρωπαϊκές Κοινότητες και από έναν αντιπρόσωπο της Επιτροπής και, αφετέρου, από τον επικεφαλής της αποστολής κάθε κράτους ΑΚΕ στις Ευρωπαϊκές Κοινότητες.

2. Η Επιτροπή των Πρέσβεων επικουρεί το Συμβούλιο των Υπουργών στην εκτέλεση των καθηκόντων του και εκτελεί κάθε εντολή που της αναθέτει το Συμβούλιο.

Η Επιτροπή των Πρέσβεων παρακολουθεί την εφαρμογή της παρούσας σύμβασης, καθώς και τις προόδους που σημειώνονται για την επίτευξη των στόχων που καθορίζονται σ' αυτήν. Άρθρο 32

1. Η Συνέλευση Ίσης Εκπροσώπησης αποτελείται από ίσο αριθμό μελών του Ευρωπαϊκού Κοινοβουλίου, από πλευράς Κοινότητας, και βουλευτών ή, ελλείψει βουλευτών, αντιπροσώπων που ορίζουν τα κράτη ΑΚΕ.

2. α) Σκοποί της Συνέλευσης Ίσης Εκπροσώπησης, ως συμβουλευτικού οργάνου, είναι, μέσω του διαλόγου, της συζήτησης και του συντονισμού:

- η προώθηση της καλύτερης αλληλοκατανόησης μεταξύ των λαών των κρατών μελών, αφενός, και εκείνων των κρατών ΑΚΕ, αφετέρου,

-η συνειδητοποίηση εκ μέρους της κοινής γνώμης της αλληλεξάρτησης των λαών και των συμφερόντων τους, καθώς και της αναγκαιότητας μιας αλληλέγγυας ανάπτυξης,

-η μελέτη των θεμάτων που αφορούν τη συνεργασία ΑΚΕ-ΕΟΚ, και ιδιαίτερα των βασικών αναπτυξιακών προβλημάτων,

-η προώθηση ερευνών και πρωτοβουλιών, καθώς και η διατύπωση προτάσεων για τη βελτίωση και την ενίσχυση της συνεργασίας ΑΚΕ-ΕΟΚ,

-η παρότρυνση των αρμόδιων αρχών των συμβαλλόμενων μερών να εφαρμόσουν την παρούσα σύμβαση κατά τον πιο αποτελεσματικό τρόπο για την πλήρη επίτευξη των στόχων της.

β) Η Συνέλευση Ίσης Εκπροσώπησης διοργανώνει τακτικές επαφές και διαβουλεύσεις με τους εκπροσώπους των οικονομικών, πολιτιστικών και κοινωνικών φορέων ανάπτυξης των κρατών ΑΚΕ και της Κοινότητας προκειμένου να λάβει τη γνώμη τους σχετικά με την επίτευξη των στόχων της παρούσας σύμβασης.

ΜΕΡΟΣ ΔΕΥΤΕΡΟ

ΟΙ ΤΟΜΕΙΣ ΤΗΣ ΣΥΝΕΡΓΑΣΙΑΣ ΑΚΕ-ΕΟΚ

ΤΙΤΛΟΣ Ι

ΠΕΡΙΒΑΛΛΟΝ

Άρθρο 33

Στα πλαίσια της παρούσας σύμβασης, η προστασία και η αξιοποίηση του περιβάλλοντος και των φυσικών πόρων, το σταμάτημα της υποβάθμισης του έγγειου και δασικού κεφαλαίου, η αποκατάσταση των οικολογικών ισορροπιών, η διαφύλαξη των φυσικών πόρων και η ορθολογική αξιοποίησή τους είναι θεμελιώδεις στόχοι, τους οποίους τα ενδιαφερόμενα κράτη ΑΚΕ προσπαθούν να επιτύχουν με την υποστήριξη της Κοινότητας, προκειμένου να βελτιώσουν στο άμεσο μέλλον τις συνθήκες διαβιώσεως των κατοίκων τους και να εξασφαλίσουν τις συνθήκες διαβιώσεως των επερχόμενων γενεών. Άρθρο 34

Τα κράτη ΑΚΕ και η Κοινότητα αναγνωρίζουν ότι ορισμένα κράτη ΑΚΕ απειλούνται στην ίδια τους την ύπαρξη από τη γοργή υποβάθμιση του περιβάλλοντός τους, η οποία αντιστρατεύεται κάθε αναπτυξιακή προσπάθεια, ιδίως δε τους πρωταρχικούς στόχους της επιστιτιστικής αυτάρκειας και ασφάλειας.

Ο αγώνας κατά της υποβάθμισης αυτής του περιβάλλοντος και για τη διατήρηση των φυσικών πόρων αποτελεί για πολλά κράτη ΑΚΕ επιτακτική ανάγκη, που προϋποθέτει το σχεδιασμό και την εφαρμογή συνεπών τρόπων ανάπτυξης, σεβόμενων τις οικολογικές ισορροπίες. Άρθρο 35

Η έκταση του φαινομένου και το μέγεθος των χρησιμοποιητέων μέσων συνεπάγονται την ανάγκη να εντάσσονται οι αναληπτέες δράσεις σε συνολικές και μακρόπνοες πολιτικές, τις οποίες τα κράτη ΑΚΕ θα καταστρώνουν και θα εφαρμόζουν σε εθνικό, περιφερειακό και διεθνές επίπεδο στα πλαίσια μιας προσπάθειας διεθνούς αλληλεγγύης.

Για το σκοπό αυτό, τα δύο μέρη συμφωνούν να δώσουν προνομιακή θέση, μεταξύ των τρόπων ενέργειας που ακολουθούν, σε μια προσέγγιση:

- προληπτική, που να φροντίζει να αντιμετωπίζει τις δυσμενείς για το περιβάλλον συνέπειες κάθε προγράμματος ή δράσης,

-συστηματική, που να εγγυάται την οικολογική εγκυρότητα σε όλα τα στάδια, από τον προσδιορισμό έως την πραγματοποίηση,

-διακλαδική, που να ενδιαφέρεται και για τις άμεσες και για τις έμμεσες συνέπειες των αναλαμβανόμενων δράσεων. Άρθρο 36

Η προστασία του περιβάλλοντος και των φυσικών πόρων απαιτεί σφαιρική αντιμετώπιση, που να μην παραγνωρίζει την κοινωνική και την πολιτιστική διάσταση του θέματος.

Η συνεκτίμηση αυτής της ειδικής διάστασης επιβάλλει την ενσωμάτωση κατάλληλων εκπαιδευτικών, μορφωτικών, ενημερωτικών και ερευνητικών δράσεων στα σχέδια και προγράμματα. Άρθρο 37

Εκπονούνται και εφαρμόζονται μέσα συνεργασίας προσαρμοσμένα σ' αυτήν την προβληματική.

Ανάλογα με τις ανάγκες, μπορούν να χρησιμοποιούνται τόσο ποιοτικά όσο και ποσοτικά κριτήρια. Για την εκτίμηση της περιβαλλοντικής βιωσιμότητας των προτεινόμενων δράσεων, ανεξαρτήτως μεγέθους, χρησιμοποιούνται κατάλογοι συνεκτιμητέων στοιχείων, καταρτιζόμενοι από κοινού. Για τα σχέδια μεγάλης πνοής και για όσα εγκλείουν σοβαρούς κινδύνους για το περιβάλλον, ακολουθείται ενδεχομένως η οδός των μελετών περιβαλλοντικών επιπτώσεων.

Προς αποτελεσματική υποστήριξη αυτής της ουσιαστικής συνεκτίμησης των περιβαλλοντολογικών παραγόντων, καταρτίζονται υλικές απογραφές, κατά το δυνατόν με τα λογιστικά τους αντίστοιχα.

Η χρησιμοποίηση αυτών των μέσων επιτρέπει, εφόσον προβλέπονται δυσμενείς επιπτώσεις για το περιβάλλον, τη διατύπωση των απαραίτητων διορθωτικών μέτρων ήδη από το αρχικό στάδιο των μελετώμενων σχεδίων και προγραμμάτων, ούτως ώστε να μπορούν αυτά να προχωρούν σύμφωνα με τα προβλεπόμενα χρονοδιαγράμματα εκτελέσεως, ταυτόχρονα όμως να βελτιώνονται από άποψη προστασίας του περιβάλλοντος και των φυσικών πόρων. Άρθρο 38

Τα μέρη, έχοντας ως μέλημα την ουσιαστική προστασία και την αποτελεσματική διαχείριση του περιβάλλοντος και των φυσικών πόρων, κρίνουν ότι οι τομείς συνεργασίας ΑΚΕ-ΕΟΚ που καλύπτονται από το δεύτερο μέρος της παρούσας σύμβασης πρέπει να αναλύονται και να εκτιμώνται συστηματικά μ' αυτήν την προοπτική.

Μ' αυτό το πνεύμα, η Κοινότητα υποστηρίζει τις προσπάθειες που καταβάλλουν τα κράτη ΑΚΕ σε εθνικό, περιφερειακό και διεθνές επίπεδο, καθώς και τις ενέργειες που αναλαμβάνουν οι διακυβερνητικοί και μη κυβερνητικοί οργανισμοί για την εφαρμογή των εθνικών και διακυβερνητικών πολιτικών και προτεραιοτήτων. Άρθρο 39

1. Τα συμβαλλόμενα μέρη αναλαμβάνουν, σε ό,τι τα αφορά, τη δέσμευση να καταβάλλουν κάθε δυνατή προσπάθεια για να τεθεί υπό έλεγχο γενικότερα η διεθνής διακίνηση επικίνδυνων και ραδιενεργών αποβλήτων και τονίζουν τη σημασία μιας αποτελεσματικής διεθνούς συνεργασίας για το θέμα αυτό.

Σχετικά, η Κοινότητα απαγορεύει κάθε άμεση ή έμμεση εξαγωγή αυτών των αποβλήτων προς τα κράτη ΑΚΕ, ενώ συγχρόνως τα κράτη ΑΚΕ απαγορεύουν την άμεση ή έμμεση εισαγωγή, στο έδαφός τους, αυτών των αποβλήτων, είτε προέρχονται από την Κοινότητα είτε από οποιαδήποτε άλλη χώρα, υπό την επιφύλαξη των ειδικών διεθνών δεσμεύσεων τις οποίες έχουν αναλάβει ή πρόκειται στο μέλλον να αναλάβουν τα συμβαλλόμενα μέρη σ' αυτούς τους δύο τομείς στα αρμόδια διεθνή πλαίσια.

Αυτές οι διατάξεις δεν εμποδίζουν ένα κράτος μέλος, στο οποίο ένα κράτος ΑΚΕ έχει αποφασίσει να εξαγάγει απόβλητα προς επεξεργασία, να επανεξαγάγει τα επεξεργασμένα απόβλητα προς το κράτος ΑΚΕ απ' όπου προέρχονται.

Τα συμβαλλόμενα μέρη λαμβάνουν το ταχύτερο τα εσωτερικά νομικά και διοικητικά μέτρα που είναι αναγκαία για την εφαρμογή της δέσμευσης αυτής. Ύστερα από αίτημα ενός των μερών είναι δυνατό να αναληφθεί η διενέργεια σχετικών διαβουλεύσεων σε περίπτωση καθυστερήσεων. Μετά τις διαβουλεύσεις αυτές, κάθε μέρος μπορεί, ανάλογα με την κατάσταση, να λάβει τα δέοντα μέτρα.

2. Τα συμβαλλόμενα μέρη αναλαμβάνουν τη δέσμευση να εξασφαλίσουν αυστηρό έλεγχο της εφαρμογής των απαγορευτικών μέτρων που προβλέπονται στο δεύτερο εδάφιο της παραγράφου 1. Σε περίπτωση δυσχερειών στο θέμα αυτό, είναι δυνατό να διεξαχθούν διαβουλεύσεις υπό τις αυτές προϋποθέσεις που προβλέπονται και στο τέταρτο εδάφιο της παραγράφου 1, και με τα ίδια αποτελέσματα.

3. Στα πλαίσια του παρόντος άρθρου, ο όρος «επικίνδυνα απόβλητα» περιλαμβάνει και τις κατηγορίες αποβλήτων που αναφέρονται στα παραρτήματα 1 και 2 της σύμβασης της Βασιλείας για τον έλεγχο των διαμεθοριακών μεταφορών επικίνδυνων αποβλήτων και της διάθεσής τους.

Όσον αφορά τα ραδιενεργά απόβλητα, θα εφαρμοστούν οι ορισμοί και τα κατώφλια που θα εγκριθούν στα πλαίσια του Διεθνούς Οργανισμού Ατομικής Ενέργειας (ΔΟΑΕ) . Στο μεταξύ, θα εφαρμόζονται οι ορισμοί και τα κατώφλια που προβλέπονται στη δήλωση η οποία επισυνάπτεται ως παράρτημα VIII στην παρούσα σύμβαση. Άρθρο 40

Έπειτα από αίτηση κρατών ΑΚΕ, η Κοινότητα παρέχει τις διαθέσιμες τεχνικές πληροφορίες για τα φυτοφάρμακα και τα άλλα χημικά προϊόντα, προκειμένου να τα βοηθήσει να αναπτύξουν ή να ενισχύσουν την πρέπουσα και ασφαλή χρησιμοποίηση των εν λόγω προϊόντων.

Εάν είναι αναγκαίο, και σύμφωνα με τι διατάξεις για τη συνεργασία για τη χρηματοδότηση της ανάπτυξης, μπορεί να δοθεί τεχνική βοήθεια για την εξασφάλιση συνθηκών ασφαλείας σε όλα τα στάδια, από την παραγωγή μέχρι και τη διάθεση των προϊόντων αυτών. Άρθρο 41

Οι συμβαλλόμενοι αναγνωρίζουν τη χρησιμότητα της ανταλλαγής απόψεων, μέσω των μηχανισμών διαβουλεύσεων που προβλέπονται στη σύμβαση, σχετικά με οικολογικούς κινδύνους μείζονος σημασίας, είτε σε παγκόσμια κλίμακα (φαινόμενο του θερμοκηπίου, καταστροφή της στοιβάδας του όζοντος, εξέλιξη των τροπικών δασών κ.λπ.) , είτε σε πιο περιορισμένη κλίμακα, οι οποίοι πηγάζουν από την εφαρμογή βιομηχανικών τεχνολογιών. Τις διαβουλεύσεις αυτές μπορεί να ζητήσει ένας των συμβαλλομένων, εφόσον οι κίνδυνοι είναι δυνατό να προκαλέσουν συγκεκριμένη βλάβη στους συμβαλλόμενους. Αντικείμενο των διαβουλεύσεων είναι η εκτίμηση των δυνατοτήτων ανάληψης κοινής δράσης σύμφωνα με τις διατάξεις της σύμβασης. Οι διαβουλεύσεις είναι δυνατό να χρησιμεύσουν και για την ανταλλαγή απόψεων ενόψει σχετικών συζητήσεων στα πλαίσια αρμόδιων διεθνών φορέων.

ΤΙΤΛΟΣ ΙΙ

ΓΕΩΡΓΙΚΗ ΣΥΝΕΡΓΑΣΙΑ, ΕΠΙΣΙΤΙΣΤΙΚΗ ΑΣΦΑΛΕΙΑ ΚΑΙ ΑΓΡΟΤΙΚΗ ΑΝΑΠΤΥΞΗ

Κεφάλαιο 1

Γεωργική συνεργασία και επισιτιστική ασφάλεια

Άρθρο 42

Η συνεργασία στο γεωργικό και αγροτικό τομέα, δηλαδή στη γεωργία, την κτηνοτροφία, την αλιεία και τη δασοκομία, αποσκοπεί ιδιαίτερα:

- στη συνεχή και συστηματική προώθηση μιας βιώσιμης και μονιμότερης ανάπτυξης, βασισμένης ιδίως στην προστασία του περιβάλλοντος και την ορθολογική διαχείριση των φυσικών πόρων,

-στην υποστήριξη των προσπαθειών των κρατών ΑΚΕ για την αύξηση της επισιτιστικής τους αυτάρκειας, ιδίως μέσω της τόνωσης των ιδίων ικανοτήτων τους να παρέχουν στον πληθυσμό τους επαρκή, από ποσοτική και ποιοτική άποψη, διατροφή και να του εξασφαλίζουν ένα ικανοποιητικό επισιτιστικό επίπεδο,

-στην ενίσχυση της επισιτιστικής ασφάλειας τόσο σε εθνικό όσο και σε περιφερειακό και διαπεριφερειακό επίπεδο, με την προώθηση των περιφερειακών εμπορικών ροών όσον αφορά τα προϊόντα διατροφής και τον καλύτερο συντονισμό των αυτοσιτιστικών πολιτικών των ενδιαφερόμενων χωρών,

-στην εξασφάλιση εισοδήματος στους αγροτικούς πληθυσμούς, ικανού να βελτιώσει σημαντικά το βιοτικό τους επίπεδο, ώστε να είναι σε θέση να καλύπτουν τις βασικές ανάγκες τους όσον αφορά τη διατροφή, την παιδεία, την υγεία, τις συνθήκες διαβιώσεως,

-στην ενθάρρυνση της ενεργού συμμετοχής των αγροτικών πληθυσμών, τόσο των γυναικών όσο και των ανδρών, στην ανάπτυξή τους με την οργάνωση των αγροτών σε ενώσεις και με την καλύτερη ένταξη των παραγωγών, ανδρών και γυναικών, στο εθνικό και διεθνές οικονομικό κύκλωμα,

-στην ενίσχυση της συμμετοχής των γυναικών ως παραγωγών, ιδίως με τη βελτίωση της πρόσβασής τους σε όλους τους παράγοντες της παραγωγής (γη, υλικά, πιστώσεις, γεωργικές εφαρμογές, εκπαίδευση) ,

-στη δημιουργία ικανοποιητικών προϋποθέσεων και συνθηκών ζωής στον αγροτικό χώρο, ιδίως με την ανάπτυξη κοινωνικοπολιτιστικών δραστηριοτήτων,

-στη βελτίωση της αγροτικής παραγωγικότητας, ιδίως με τη μεταφορά της κατάλληλης τεχνολογίας και με την ορθολογική εκμετάλλευση των φυτικών και ζωικών πόρων,

-στη μείωση των απωλειών μετά τη συγκομιδή,

-στην ελάφρυνση το φόρτου εργασίας των γυναικών, ιδίως με την προώθηση προσαρμοσμένων τεχνολογιών στις μετά τη συγκομιδή δραστηριότητες και τη μεταποίηση των τροφίμων,

-στη διαφοροποίηση των αγροτικών δραστηριοτήτων που δημιουργούν θέσεις απασχόλησης και στην ανάπτυξη των δραστηριοτήτων στήριξης τη παραγωγής,

-στην αξιοποίηση της παραγωγής, ιδίως με την επιτόπου μεταποίηση των γεωργικών, κτηνοτροφικών, αλιευτικών και δασικών προϊόντων,

-στην εξασφάλιση καλύτερης ισορροπίας μεταξύ της γεωργικής παραγωγής που προορίζεται για επιτόπου κατανάλωση και της παραγωγής που προορίζεται για εξαγωγή,

-στην ανάπτυξη γεωπονικής έρευνας που να είναι προσαρμοσμένη στις φυσικές και ανθρώπινες συνθήκες της χώρας και της περιοχής και να ανταποκρίνεται στις ανάγκες της γεωργικής εφαρμογής και στις απαιτήσεις της επισιτιστικής ασφάλειας,

-στη διασφάλιση, στα πλαίσια των παραπάνω στόχων, του φυσικού περιβάλλοντος, ιδίως με τη διεξαγωγή ειδικών δράσεων προστασίας και διατήρησης των οικοσυστημάτων, καταπολέμησης της ξηρασίας, της απερήμωσης και της αποψίλωσης των δασών.

Άρθρο 43

1. Οι δράσεις που θα συντελέσουν στην επίτευξη των στόχων του άρθρου 42 πρέπει να έχουν όσο το δυνατόν πιο ποικίλες και συγκεκριμένες μορφές, τόσο σε εθνικό όσο και σε περιφερειακό και διαπεριφερειακό επίπεδο.

2. Οι δράσεις αυτές σχεδιάζονται και εφαρμόζονται προκειμένου να πραγματοποιηθούν οι πολιτικές και οι στρατηγικές τις οποίες καθορίζουν τα κράτη ΑΚΕ και τηρουμένων των προτεραιοτήτων που αυτά θέτουν.

3. Η γεωργική συνεργασία στηρίζει αυτές τις πολιτικές και στρατηγικές σύμφωνα με τις διατάξεις της παρούσας σύμβασης. Άρθρο 44

1. Η ανάπτυξη της παραγωγής σημαίνει ορθολογική εντατικοποίηση της φυτικής και ζωικής παραγωγής και προϋποθέτει:

- βελτίωση των μεθόδων εκμετάλλευσης των ξερικών καλλιεργειών με παράλληλη προστασία της γονιμότητας του εδάφους,

-ανάπτυξη των ποτιστικών καλλιεργειών, ιδίως με υδρογεωργικά έργα διαφόρων τύπων (αγροτική υδραυλική, διευθέτηση των υδάτινων ροών και εδαφοτεχνικές βελτιώσεις) , έτσι ώστε οι αγρότες και οι τοπικές κοινότητες να μπορούν να ελέγχουν την άριστη χρησιμοποίηση και οικονομική διαχείριση του νερού 7 οι δράσεις θα συνίστανται επίσης στην επαναξιοποίηση προηγούμενων έργων,

-βελτίωση και εκσυγχρονισμό των καλλιεργητικών τεχνικών και καλύτερη χρησιμοποίηση των συντελεστών παραγωγής (βελτιωμένων ποικιλιών και φυλών, γεωργικού υλικού, λιπασμάτων, προϊόντων ραντισμού) ,

-στον τομέα της κτηνοτροφίας, βελτίωση της διατροφής των ζώων (σωστότερη διαχείριση των βοσκότοπων, ανάπτυξη της παραγωγής κτηνοτροφών, πολλαπλασιασμό και επαναξιοποίηση των σημείων υδροληψίας) και των συνθηκών υγειεινής τους, συμπεριλαμβανομένης και της ανάπτυξης της απαραίτητης για το σκοπό αυτό υποδομής,

-καλύτερο συνδυασμό της γεωργίας και της κτηνοτροφίας,

-στον τομέα της αλιείας, εκσυγχρονισμό των συνθηκών εκμετάλλευσης της ιχθυοτροφίας και ανάπτυξη της υδατοκαλλιέργειας.

2. Η ανάπτυξη της παραγωγής προϋποθέτει, εξάλλου:

-την επέκταση των δευτερογενών και τριτογενών δραστηριοτήτων στήριξης της γεωργίας, όπως την κατασκευή, τον εκσυγχρονισμό και την προαγωγή γεωργικού και αγροτικού εξοπλισμού, καθώς και μέσων παραγωγής, και, ενδεχομένως, την εισαγωγή τους,

-την εφαρμογή ή ενίσχυση συστημάτων γεωργικής αποταμίευσης και πίστης προσαρμοσμένων στις τοπικές συνθήκες, ώστε να δημιουργηθούν ευνοϊκές προϋποθέσεις για την πρόσβαση των γεωργών στους συντελεστές παραγωγής,

-την ενθάρρυνση όλων των κατάλληλων για τις τοπικές συνθήκες πολιτικών και μέτρων παροχής κινήτρων υπέρ των παραγωγών, με σκοπό τη βελτίωση της παραγωγικότητας και του εισοδήματος των γεωργών. Άρθρο 45

Προκειμένου να αξιοποιηθεί η παραγωγή, η γεωργική συνεργασία συμβάλλει στο να εξασφαλιστούν:

- κατάλληλα μέσα διατήρησης των προϊόντων και πρόσφορα συστήματα αποθεματοποίησης σε επίπεδο παραγωγών,

-αποτελεσματική καταπολέμηση των ασθενειών, των εχθρών και των άλλων αιτίων απωλειών της παραγωγής,

-βασικός μηχανισμός εμπορίας, που να στηρίζεται σε κατάλληλη οργάνωση των παραγωγών, με τα απαραίτητα οικονομικά και υλικά μέσα, και σε προσήκοντα μέσα συγκοινωνίας,

-εύκαμπτη λειτουργία των εμπορικών κυκλωμάτων, που να λαμβάνει υπόψη οποιαδήποτε μορφή δημόσιας ή ιδιωτικής πρωτοβουλίας και να καθιστά δυνατό τον εφοδιασμό των τοπικών αγορών, των ελλειμματικών περιοχών της χώρας και των αστικών αγορών, προκειμένου να μειωθεί η εξάρτηση από το εξωτερικό,

-μηχανισμοί που να αποτρέπουν τόσο τη διακοπή του εφοδιασμού (αποθεματοποίηση ασφαλείας) όσο και τις άστατες διακυμάνσεις των τιμών (αποθεματοποίηση παρέμβασης) ,

-η μεταποίηση, η συσκευασία και η εμπορία των προϊόντων, με την ανάπτυξη, ιδίως, βιοτεχνικών και γεωργοβιομηχανικών μονάδων, ώστε τα προϊόντα να προσαρμόζονται στις εξελίξεις της αγοράς. Άρθρο 46

Οι δράσεις για την προαγωγή του αγροτικού κόσμου αφορούν:

- την οργάνωση των παραγωγών σε ομάδες ή συνεταιρισμούς, προκειμένου να ωφελούνται περισσότερο από τις αγορές, τις επενδύσεις και τον εξοπλισμό κοινού ενδιαφέροντος,

-την προώθηση της συμμετοχής της γυναίκας και της αναγνώρισης του ενεργού ρόλου της ως ισότιμου εταίρου στην διαδικασία της αγροτικής παραγωγής και της οικονομικής ανάπτυξης,

-την ανάπτυξη των κοινωνικοπολιτιστικών δραστηριοτήτων (υγεία, εκπαίδευση, πνευματική καλλιέργεια κ.λπ.) που είναι απαραίτητες για τη βελτίωση των συνθηκών διαβίωσης του αγροτικού κόσμου,

-την εκπαίδευση των αγροτικών παραγωγών, τόσο των γυναικών όσο και των ανδρών, με κατάλληλα συστήματα εκλαΐκευσης και πλαισίωσης,

-τη βελτίωση των συνθηκών κατάρτισης των εκπαιδευτών σε όλα τα επίπεδα. Άρθρο 47

Η συνεργασία στον τομέα της αγρονομικής και αγροτεχνολογικής έρευνας συμβάλλει:

- στην ανάπτυξη, στα κράτη ΑΚΕ, εθνικών και περιφερειακών ικανοτήτων έρευνας που να είναι προσαρμοσμένες στις τοπικές φυσικές και κοινωνικοοικονομικές συνθήκες της φυτικής και ζωικής παραγωγής 7 ιδιαίτερη προσοχή πρέπει να δίδεται στις άνυδρες και ημιάνυδρες περιφέρειες,

-ιδιαίτερα, στη βελτίωση των ποικιλιών και των φυλών, της επισιτιστικής ποιότητας και της συσκευασίας των προϊόντων, και στην ανάπτυξη τεχνολογιών και μεθόδων προσιτών στους παραγωγούς,

-στην καλύτερη διάδοση των αποτελεσμάτων των ερευνών που έχουν πραγματοποιηθεί σε ένα από τα κράτη ΑΚΕ ή σε άλλο κράτος, και που θα μπορούσαν να εφαρμοστούν σε άλλα κράτη ΑΚΕ,

-στη διάδοση των αποτελεσμάτων αυτής της έρευνας στο μεγαλύτερο δυνατό αριθμό ενδιαφερομένων,

-στην προώθηση και την ενίσχυση του συντονισμού της έρευνας, ιδίως σε περιφερειακό και διεθνές επίπεδο, σύμφωνα με τις διατάξεις του άρθρου 152, και στην εφαρμογή των κατάλληλων δράσεων για την επίτευξη αυτών των στόχων. Άρθρο 48

Οι δράσεις γεωργικής συνεργασίας εκτελούνται σύμφωνα με τις λεπτομέρειες και τις διαδικασίες που καθορίζονται για τη συνεργασία για τη χρηματοδότηση της ανάπτυξης και, στα πλαίσια αυτά, μπορούν επίσης να αφορούν:

1) ως μέρος της τεχνικής συνεργασίας:

- την ανταλλαγή πληροφοριών μεταξύ της Κοινότητας και των κρατών ΑΚΕ, καθώς και μεταξύ των κρατών ΑΚΕ, σχετικά με τη χρησιμοποίηση του νερού, τις πρακτικές εντατικοποίησης της παραγωγής, τα αποτελέσματα της έρευνας,

-την ανταλλαγή εμπειριών μεταξύ των επαγγελματιών των πιστωτικών και αποταμιευτικών κυκλωμάτων, των συνεταιρισμών, της αλληλασφάλισης, της οικοτεχνίας, της βιοτεχνίας των αγροτικών περιοχών 7

2) ως μέρος της οικονομικής συνεργασίας:

-την προμήθεια συντελεστών παραγωγής,

-τη στήριξη των οργανισμών ομαλοποίησης των αγορών, σε συνάρτηση με μια συντονισμένη προσέγγιση των προβλημάτων παραγωγής και εμπορίας,

-τη συμμετοχή στη δημιουργία κεφαλαίων για τα συστήματα χορήγησης γεωργικών πιστώσεων,

-το άνοιγμα πιστώσεων για ορισμένους αγροτικούς παραγωγούς, γεωργικές επαγγελματικές οργανώσεις, βιοτέχνες, γυναικείες οργανώσεις και μικροβιομηχάνους των αγροτικών περιοχών, ανάλογα με τις δραστηριότητές τους (εφοδιασμός, πρωτογενής εμπορία, αποθεματοποίηση) , καθώς και για τις ομάδες που εφαρμόζουν θεματικές δράσεις,

-την υποστήριξη για το συνδυασμό των βιομηχανικών μέσων και των επαγγελματικών ικανοτήτων στα κράτη ΑΚΕ και την Κοινότητα, στα πλαίσια βιοτεχνικών ή βιομηχανικών μονάδων, για την παραγωγή εισροών και εξοπλισμού, τη συντήρηση, τη συσκευασία, την αποθεματοποίηση, τη μεταφορά, τη μεταποίηση των προϊόντων. Άρθρο 49

1. Οι δράσεις της Κοινότητας που αποβλέπουν στην επισιτιστική ασφάλεια των κρατών ΑΚΕ εκτελούνται στα πλαίσια των επισιτιστικών στρατηγικών ή πολιτικών των ενδιαφερόμενων κρατών ΑΚΕ και των στόχων ανάπτυξης που αυτά καθορίζουν.

Εφαρμόζονται, σε συντονισμό με τα μέσα της παρούσας σύμβασης, στα πλαίσια των πολιτικών της Κοινότητας και των μέτρων που υπάγονται σε αυτές, με τήρηση των διεθνών υποχρεώσεών της.

2. Στα πλαίσια αυτά, μπορεί να εφαρμοστεί ένας πολυετής προγραμματισμός ενδεικτικού χαρακτήρα σε συνεργασία με τα κράτη ΑΚΕ που το επιθυμούν, προκειμένου να καταστεί δυνατή η καλύτερη πρόβλεψη των αναγκών τους σε εφοδιασμό τροφίμων. Άρθρο 50

1. Σε ό,τι αφορά τα διαθέσιμα γεωργικά προϊόντα, η Κοινότητα αναλαμβάνει την υποχρέωση να εξασφαλίζει τη δυνατότητα προκαθορισμού σε πιο μακροπρόθεσμη βάση των επιστροφών κατά την εξαγωγή προς όλα τα κράτη ΑΚΕ και για μια σειρά προϊόντων, που ορίζεται ανάλογα με τις επισιτιστικές ανάγκες που προβάλλονται από τα κράτη αυτά.

Ο προκαθορισμός αυτός μπορεί να είναι ετήσιας διάρκειας και εφαρμόζεται κάθε χρόνο κατά τη διάρκεια ισχύος της παρούσας σύμβασης, υπό τον όρο ότι το επίπεδο της επιστροφής καθορίζεται σύμφωνα με τις μεθόδους που συνήθως ακολουθεί η Επιτροπή.

2. Ειδικές συμφωνίες θα είναι δυνατό να συνάπτονται με όσα κράτη ΑΚΕ το ζητούν, στα πλαίσια της πολιτικής που ακολουθούν για την επισιτιστική ασφάλεια. Άρθρο 51

Σε ό,τι αφορά την επισιτιστική βοήθεια, οι δράσεις αποφασίζονται σύμφωνα με τους κανόνες και τα κριτήρια χορήγησης που ορίζονται από την Κοινότητα για όλους τους δικαιούχους βοήθειας αυτού του τύπου.

Με την επιφύλαξη των κανόνων αυτών, καθώς και του αυτόνομου χαρακτήρα των σχετικών αποφάσεων της Κοινότητας, οι δράσεις της επισιτιστικής βοήθειας διέπονται από τις ακόλουθες κατευθυντήριες γραμμές:

α) εκτός από επείγουσες περιπτώσεις, η κοινοτική επισιτιστική βοήθεια, η οποία αποτελεί μεταβατικό μέτρο, πρέπει να εντάσσεται στα πλαίσια των πολιτικών ανάπτυξης των κρατών ΑΚΕ. Αυτό συνεπάγεται συνοχή των δράσεων επισιτιστικής βοήθειας και των άλλων δράσεων συνεργασίας 7

β) όταν τα χορηγούμενα στα πλαίσια της επισιτιστικής βοήθειας προϊόντα πωλούνται, αυτό θα πρέπει να γίνεται σε τιμή που να μην επιφέρει αναστάτωση στην εθνική αγορά. Τα ανταλλαγματικά κεφάλαια που προκύπτουν χρησιμοποιούνται για τη χρηματοδότηση της εκτέλεσης ή της λειτουργίας των σχεδίων ή προγραμμάτων που αφορούν κατά προτεραιότητα την αγροτική ανάπτυξη. Αυτά τα κεφάλαια μπορούν επίσης να χρησιμοποιούνται για κάθε δικαιολογημένο σκοπό που έχει γίνει δεκτός με κοινή συμφωνία, λαμβανομένων υπόψη των διατάξεων του άρθρου 226 στοιχείο δ) 7

γ) όταν τα χορηγούμενα προϊόντα διανέμονται δωρεάν, πρέπει να αποτελούν μέρος προγραμμάτων βελτίωσης της διατροφής που προορίζονται κυρίως για τις ευάλωτες ομάδες του πληθυσμού, ή να δίδονται ως αμοιβή εργασίας 7

δ) οι δράσεις επισιτιστικής βοήθειας που εντάσσονται στα σχέδια ή προγράμματα ανάπτυξης ή σε προγράμματα βελτίωσης της διατροφής μπορούν να προγραμματίζονται σε πολυετή βάση 7

ε) τα χορηγούμενα προϊόντα πρέπει κατά προτεραιότητα να ανταποκρίνονται στις ανάγκες των δικαιούχων. Κατά την επιλογή τους πρέπει να λαμβάνεται κυρίως υπόψη η σχέση μεταξύ του κόστους τους και τη ειδικής θρεπτικής τους αξίας, όπως επίσης και οι επιπτώσεις της επιλογής αυτής στις καταναλωτικές συνήθειες 7

στ) όταν η εξέλιξη της επισιτιστικής κατάστασης ενός δικαιούχου κράτους ΑΚΕ καθιστά σκόπιμη την αντικατάσταση όλης ή μέρους της επισιτιστικής βοήθειας με δράσεις που αποσκοπούν στη σταθεροποίηση της πραγματοποιούμενης εξέλιξης, είναι δυνατό να αναληφθούν υποκατάστατες δράσεις με τη μορφή παροχής οικονομικής και τεχνικής βοήθειας, σύμφωνα με τις σχετικές κοινοτικές ρυθμίσεις. Οι δράσεις αυτές αποφασίζονται μετά από αίτηση του ενδιαφερόμενου κράτους ΑΚΕ 7

ζ) για τη διάθεση προϊόντων σύμφωνων με τις συνήθειες των καταναλωτών, την ταχύτερη προμήθεια προϊόντων σε περίπτωση δράσης έκτακτης ανάγκης ή τη συμβολή στην ενίσχυση της επισιτιστικής ασφάλειας, οι αγορές στα πλαίσια της επισιτιστικής βοήθειας μπορούν να πραγματοποιούνται όχι μόνο στην Κοινότητα, αλλά και στο κράτος στο οποίο παρέχεται η βοήθεια, σε άλλο κράτος ΑΚΕ ή άλλο αναπτυσσόμενο κράτος, κατά προτίμηση της ίδιας γεωγραφικής περιοχής. Άρθρο 52

Κατά την εφαρμογή των διατάξεων του παρόντος κεφαλαίου, πρέπει να επιδιωχθεί ιδιαίτερα να βοηθηθούν τα λιγότερο ανεπτυγμένα, τα μεσόγεια και τα νησιωτικά κράτη ΑΚΕ, ώστε να επωφεληθούν πλήρως από τις διατάξεις του παρόντος κεφαλαίου. Εφόσον το ζητήσουν τα ενδιαφερόμενα κράτη, ιδιαίτερη προσοχή δίδεται:

- στις ειδικές δυσχέρειες που αντιμετωπίζουν τα λιγότερο ανεπτυγμένα κράτη ΑΚΕ κατά την υλοποίηση των στρατηγικών ή πολιτικών που έχουν καθορίσει και οι οποίες έχουν ως στόχο την ενίσχυση της επισιτιστικής τους αυτάρκειας και ασφάλειας. Σ' αυτό το πλαίσιο, η συνεργασία αφορά κυρίως τους τομείς της παραγωγής (συμπεριλαμβανομένου του εφοδιασμού σε υλικά, τεχνικά και χρηματικά μέσα) , των μεταφορών, της εμπορίας, της συσκευασίας και της δημιουργίας υποδομής αποθεματοποίησης,

-στην εφαρμογή ενός συστήματος δημιουργίας ασφαλιστικού αποθέματος στα μεσόγεια κράτη ΑΚΕ, με σκοπό την αποτροπή των κινδύνων διακοπής του εφοδιασμού,

-στη διαφοροποίηση της παραγωγής γεωργικών βασικών προϊόντων και στη βελτίωση της επισιτιστικής ασφάλειας των νησιωτικών κρατών ΑΚΕ. Άρθρο 53

1. Το τεχνικό κέντρο αγροτικής και γεωργικής συνεργασίας είναι στη διάθεση των κρατών ΑΚΕ, προκειμένου να τους εξασφαλίσει καλύτερη πρόσβαση στην πληροφόρηση, την έρευνα, την κατάρτιση, καθώς και στις καινοτομίες στους τομείς της αγροτικής και γεωργικής ανάπτυξης και εφαρμογής.

Στα πλαίσια των αρμοδιοτήτων του, ενεργεί σε στενή συνεργασία με τα θεσμικά και άλλα όργανα που μνημονεύονται στην παρούσα σύμβαση.

2. Έργο του εν λόγω κέντρου είναι:

α) να εξασφαλίζει, εφόσον το ζητούν τα κράτη ΑΚΕ, τη διάδοση επιστημονικών και τεχνικών πληροφοριών για τις μεθόδους και τα μέσα που προωθούν τη γεωργική παραγωγή και την αγροτική ανάπτυξη, καθώς και επιστημονική και τεχνική υποστήριξη στην εκπόνηση προγραμμάτων περιφερειακού χαρακτήρα στους δικούς του τομείς δραστηριότητας 7

β) να προωθεί την εκ μέρους των κρατών ΑΚΕ ανάπτυξη, και σε εθνικό και σε περιφερειακό επίπεδο, δικών τους δυνάμεων στο θέμα της παραγωγής, της απόκτησης και της ανταλλαγής επιστημονικών και τεχνικών πληροφοριών στους τομείς της γεωργίας, της αγροτικής ανάπτυξης και τη αλιείας 7

γ) να διοχετεύει προς τους αρμόδιους οργανισμούς τις αιτήσεις των κρατών ΑΚΕ για παροχή πληροφοριών, ή να απαντά απευθείας σ' αυτές τις αιτήσεις 7

δ) να διευκολύνει την πρόσβαση των περιφερειακών και εθνικών κέντρων τεκμηρίωσης των κρατών ΑΚΕ, καθώς και των ερευνητικών ιδρυμάτων, στις επιστημονικές και τεχνικές δημοσιεύσεις που πραγματεύονται προβλήματα γεωργικής και αγροτικής ανάπτυξης και στις τράπεζες δεδομένων της Κοινότητας και των κρατών ΑΚΕ 7

ε) να διευκολύνει, γενικότερα, την πρόσβαση των κρατών ΑΚΕ στα αποτελέσματα των εργασιών που πραγματοποιούν εθνικοί, περιφερειακοί και διεθνείς οργανισμοί, και ειδικότερα οι αρμόδιοι για τα τεχνικά θέματα γεωργικής και αγροτικής ανάπτυξης οργανισμοί, που έχουν τη βάση τους στην Κοινότητα και στα κράτη ΑΚΕ, και να διατηρεί τις επαφές με τους εν λόγω οργανισμούς 7

στ) να ευνοεί την ανταλλαγή, μεταξύ των διαφόρων φορέων της γεωργικής και αγροτικής ανάπτυξης, και ιδίως των ερευνητών, των εκπαιδευτών, των τεχνικών και των εφαρμοστών, πληροφοριών για τα αποτελέσματα των δράσεων γεωργικής και αγροτικής ανάπτυξης 7

ζ) να ευνοεί και υποστηρίζει τη διοργάνωση συνεδριάσεων ειδικών, ερευνητών, προγραμματιστών και υπευθύνων για την ανάπτυξη, προκειμένου να ανταλλάσσουν τις εμπειρίες που έχουν αποκτήσει στα επιμέρους οικολογικά περιβάλλοντα 7

η) να διευκολύνει την πρόσβαση του προσωπικού των κρατών ΑΚΕ που ασχολείται με την εκπαίδευση και τις γεωργικές εφαρμογές στην πληροφόρηση που του είναι απαραίτητη για την εκπλήρωση του έργου του και για τη διοχέτευση των αιτήσεων ειδικής κατάρτισης προς τους υπάρχοντες αρμόδιους οργανισμούς 7

θ) να συμβάλει στη διευκόλυνση της προσαρμογής των διαθέσιμων τεχνικών και επιστημονικών πληροφοριών στις ανάγκες των υπηρεσιών των κρατών ΑΚΕ που είναι υπεύθυνες για την ανάπτυξη, την εκπαίδευση και τις γεωργικές εφαρμογές, συμπεριλαμβανομένου του λειτουργικού αλφαβητισμού στην ύπαιθρο 7

ι) να διευκολύνει τη διάδοση των επιστημονικών και τεχνικών πληροφοριών, με σκοπό την ενσωμάτωσή της στις στρατηγικές γεωργικής και αγροτικής ανάπτυξης, ανάλογα με τις κυριότερες επιταγές της ανάπτυξης.

3. Στα πλαίσια των δραστηριοτήτων του, το κέντρο αποδίδει ιδιαίτερη προσοχή στις ανάγκες των λιγότερο ανεπτυγμένων κρατών ΑΚΕ.

4. Για την εκτέλεση των καθηκόντων του, το κέντρο στηρίζεται στα υπάρχοντα σε εθνικό ή περιφερειακό επίπεδο αποκεντρωμένα δίκτυα πληροφοριών, τα οποία θα υλοποιηθούν προοδευτικά και αποτελεσματικά καθώς θα εντοπίζονται οι ανάγκες, θα στηρίζονται δε κατά το δυνατόν στους πιο ενδεδειγμένους οργανισμούς και όργανα.

5. Η Επιτροπή των Πρέσβεων αποτελεί την εποπτεύουσα αρχή του κέντρου. Καθορίζει τους κανόνες λειτουργίας και τις διαδικασίες για την έγκριση του προϋπολογισμού του κέντρου. Ο προϋπολογισμός αυτός χρηματοδοτείται σύμφωνα με τους κανόνες που προβλέπει η παρούσα σύμβαση για την οικονομική και τεχνική συνεργασία.

6. α) Το κέντρο διευθύνεται από διευθυντή, τον οποίο διορίζει η Επιτροπή των Πρέσβεων.

β) Ο διευθυντής του κέντρου επικουρείται από προσωπικό που προσλαμβάνεται μέσα στα όρια των δυνατοτήτων του προϋπολογισμού που έχει εγκρίνει η Επιτροπή των Πρέσβεων.

γ) Ο διευθυντής του κέντρου δίνει λόγο στην Επιτροπή των Πρέσβεων για τις δραστηριότητες του κέντρου.

7.α) Συνιστάται συμβουλευτική επιτροπή, αποτελούμενη από εμπειρογνώμονες γεωργικής και αγροτικής ανάπτυξης που διορίζονται σε βάση ίσης εκπροσώπησης, έργο της οποίας είναι να βοηθεί, από τεχνική και επιστημονική άποψη, το διευθυντή του κέντρου στην εξεύρεση των κατάλληλων λύσεων στα προβλήματα των κρατών ΑΚΕ, και ιδίως για την καλύτερη πρόσβασή τους στην πληροφόρηση, τις τεχνικές καινοτομίες, την έρευνα και την εκπαίδευση στον τομέα της γεωργικής και αγροτικής ανάπτυξης, καθώς και στον καθορισμό των προγραμμάτων δραστηριοτήτων του κέντρου.

β) Τα μέλη της συμβουλευτικής επιτροπής διορίζονται από την Επιτροπή των Πρέσβεων σύμφωνα με τις διαδικασίες και τα κριτήρια που ορίζει η τελευταία.

Κεφάλαιο 2

Καταπολέμηση της ξηρασίας και της απερήμωσης

Άρθρο 54

Τα κράτη ΑΚΕ και η Κοινότητα αναγνωρίζουν ότι ορισμένα κράτη ΑΚΕ αντιμετωπίζουν σημαντικές δυσκολίες λόγω της ενδημικής ξηρασίας και της προϊούσας απερήμωσης, που τροχοπεδούν κάθε προσπάθεια ανάπτυξης και κυρίως τον πρωταρχικό στόχο για επισιτιστική αυτάρκεια και ασφάλεια.

Τα δύο μέρη συμφωνούν ότι η καταπολέμηση της ξηρασίας και της απερήμωσης αποτελεί, για πολλά κράτη ΑΚΕ, μείζονα πρόκληση, από την οποία εξαρτάται η επιτυχία της πολιτικής τους για την ανάπτυξη. Άρθρο 55

Η ανόρθρωση της κατάστασης και η διαρκής ανάπτυξη των χωρών που έχουν πληγεί ή απειλούνται από αυτές τις καταστροφές απαιτούν μια πολιτική που να ευνοεί την αποκατάσταση του φυσικού περιβάλλοντος και την ισορροπία μεταξύ των υπαρχόντων πόρων και του πληθυσμού ανθρώπων και ζώων, ιδίως με καλύτερο έλεγχο και διαχείριση των υδάτινων πόρων, κατάλληλες δράσεις στο γεωργικό και αγροδασικό τομέα και στον τομέα της αναδάσωσης, και αγώνα κατά των αιτίων και πρακτικών που ευθύνονται γι' αυτή την απερήμωση. Άρθρο 56

Η επιτάχυνση της διαδικασίας επιστροφής στην οικολογική ισορροπία συνεπάγεται ειδικότερα την ενσωμάτωση ενός τομέα «καταπολέμηση της ξηρασίας και της απερήμωσης» σε όλες τις δράσεις γεωργικής και αγροτικής ανάπτυξης, και περιλαμβάνει, μεταξύ άλλων:

1) - την επέκταση των αγροδασικών συστημάτων που επιτρέπουν την παράλληλη ανάπτυξη γεωργικών και δασικών δραστηριοτήτων, την έρευνα και την ανάπτυξη φυτικών ειδών καλύτερα προσαρμοσμένων στις τοπικές συνθήκες,

-την εισαγωγή κατάλληλων τεχνικών ώστε να αυξηθεί και να διατηρηθεί η παραγωγικότητα των εδαφών που προορίζονται για γεωργική χρήση, των καλλιεργήσιμων εδαφών και των φυσικών βοσκότοπων με στόχο τον έλεγχο των διαφόρων μορφών διάβρωσης,

-την ανάκτηση των υποβαθμισμένων εδαφών με δράσεις αναδάσωσης ή διευθέτησης του εδάφους, πλαισιωμένες με ενέργειες συντήρησης, στις οποίες συμμετέχουν, κατά το δυνατόν, ο οικείος πληθυσμός και οι αρχές, ώστε να διασφαλίζεται η επιτευχθείσα πρόοδος 7

2) την ανάπτυξη δράσεων για την εξοικονόμηση ξυλείας ως ενεργειακής πηγής με την εντατικοποίηση της έρευνας, τη χρησιμοποίηση και διάδοση νέων και ανανεώσιμων πηγών ενέργειας, όπως η αιολική, η ηλιακή και η βιολογική, καθώς και τη χρησιμοποίηση βελτιωμένων εστιών με μεγαλύτερη θερμική απόδοση 7

3) τη διευθέτηση και ορθολογική διαχείριση των δασικών πόρων με την εφαρμογή σε εθνικό ή περιφερειακό επίπεδο προγραμμάτων διαχείρισης των δασών με στόχο τη βέλτιστη εκμετάλλευση των δασικών πόρων 7

4) τη συνέχιση των δράσεων ευαισθητοποίησης και διαρκούς εκπαίδευσης των πληθυσμών τους οποίους αφορά το φαινόμενο της ξηρασίας και της απερήμωσης και τη διάδοση των δυνατών μέσων καταπολέμησης 7

5) συντονισμένη συνολική προσέγγιση η οποία, χάρη στα αποτελέσματα των δράσεων που αναφέρονται στα στοιχεία α) έως δ) , αποσκοπεί στην εξασφάλιση της αποκατάστασης της δέουσας οικολογικής ισορροπίας μεταξύ των φυσικών πόρων και του πληθυσμού ανθρώπων και των ζώων, χωρίς να θίγονται οι στόχοι της αρμονικής οικονομικής και κοινωνικής ανάπτυξης. Άρθρο 57

Οι δράσεις που θα αναληφθούν, υποστηριζόμενες όπου χρειάζεται και από την έρευνα, αφορούν ιδίως:

1) τη βελτίωση της γνώσης και της πρόβλεψης των φαινομένων της απερήμωσης με την παρατήρηση της εξέλιξης του εδάφους, μέσω, μεταξύ άλλων, της τηλεανίχνευσης, την αξιοποίηση των επιτυγχανόμενων αποτελεσμάτων και την καλύτερη κατανόηση των μεταμορφώσεων του ανθρώπινου περιβάλλοντος στο χώρο και στο χρόνο 7

2) την απογραφή των υδροφόρων οριζόντων και της ικανότητας αναγέμισής τους, ώστε να καθίσταται δυνατή η καλύτερη πρόβλεψη των διαθέσιμων υδάτινων πόρων, την εκμετάλλευση των επιφανειακών και υπόγειων υδάτων, όπως επίσης και μια καλύτερη διαχείριση των πόρων αυτών, ιδίως με φράγματα ή άλλες κατάλληλες διευθετήσεις, ώστε να ικανοποιούνται οι ανάγκες των ανθρώπων και των εκτρεφόμενων ζώων, και τη βελτίωση των συνθηκών των μετεωρολογικών προβλέψεων 7

3) την εγκαθίδρυση ενός συστήματος πρόληψης και καταπολέμησης των πυρκαϊών θαμνωδών εκτάσεων και της αποψίλωσης.

ΤΙΤΛΟΣ ΙΙΙ

ΑΝΑΠΤΥΞΗ ΤΗΣ ΑΛΙΕΙΑΣ

Άρθρο 58

Η Κοινότητα και τα κράτη ΑΚΕ αναγνωρίζουν την επιτακτική ανάγκη να προωθηθεί η ανάπτυξη των αλιευτικών πόρων των κρατών ΑΚΕ, τόσο διότι αυτό θα συμβάλει στην ανάπτυξη της αλιείας στο σύνολό της, όσο και διότι ο τομέας αυτός παρουσιάζει αμοιβαίο ενδιαφέρον για τους αντίστοιχους οικονομικούς κλάδους τους.

Η συνεργασία στον τομέα αυτόν αποσκοπεί στη βέλτιστη χρησιμοποίηση των αλιευτικών πόρων των κρατών ΑΚΕ, αναγνωρίζοντας συγχρόνως το δικαίωμα των μεσόγειων κρατών να συμμετέχουν στην εκμετάλλευση των πόρων της θαλάσσιας αλιείας, καθώς και το δικαίωμα των παράκτιων κρατών να ασκούν τη δικαιοδοσία τους στους βιολογικούς θαλάσσιους πόρους των αποκλειστικών οικονομικών ζωνών τους, σύμφωνα με τις διατάξεις το ισχύοντος διεθνούς δικαίου, και ιδίως με τα συμπεράσματα της τρίτης συνδιάσκεψης των Ηνωμένων Εθνών για το δίκαιο της θάλασσας. Άρθρο 59

Προκειμένου να ενθαρρυνθεί η ανάπτυξη της εκμετάλλευσης των αλιευτικών πόρων των κρατών ΑΚΕ, θα εφαρμοστούν στον αλιευτικό τομέα όλοι οι μηχανισμοί βοήθειας και συνεργασίας τους οποίους προβλέπει η παρούσα σύμβαση, και ιδίως οι μηχανισμοί οικονομικής και τεχνικής βοήθειας, σύμφωνα με τους όρους που προβλέπονται στον τίτλο ΙΙΙ του τρίτου μέρους της παρούσας σύμβασης.

Οι στόχοι προτεραιότητας αυτής της συνεργασίας είναι:

- να βελτιωθούν οι γνώσεις όσον αφορά το περιβάλλον και τους πόρους,

-να αυξηθούν τα μέσα για την προστασία των αλιευτικών πόρων και για την παρακολούθηση της ορθολογικής τους εκμετάλλευσης,

-να αυξηθεί η συμμετοχή των κρατών ΑΚΕ στην εκμετάλλευση των πόρων της ανοικτής θάλασσας εντός των αποκλειστικών οικονομικών ζωνών τους,

-να ενθαρρυνθεί η ορθολογική εκμετάλλευση των αλιευτικών πόρων των κρατών ΑΚΕ, καθώς και των πόρων της ανοικτής θάλασσας επί των οποίων τα κράτη ΑΚΕ και η Κοινότητα έχουν κοινά συμφέροντα,

-να αυξηθεί η συμβολή της αλιείας, συμπεριλαμβανομένης και της υδατοκαλλιέργειας, της αλιείας με παραδοσιακά μέσα και της εσωτερικής αλιείας, στην ανάπτυξη της υπαίθρο, αξιοποιώντας το ρόλο της αλιείας στην ενίσχυση της επισιτιστικής ασφάλειας, καθώς και στη βελτίωση της διατροφής και των κοινωνικοοικονομικών όρων διαβίωσης των εκασταχού τοπικών κοινοτήτων. Αυτό προϋποθέτει, μεταξύ άλλων, την αναγνώριση και την υποστήριξη της εργασίας των γυναικών στα μετά την αλίευση των ιχθύων στάδια, καθώς και στο στάδιο της εμπορίας,

-να αυξηθεί η συμβολή της αλιείας στη βιομηχανική ανάπτυξη, με αύξηση των αλιευμάτων, της παραγωγής, της μεταποίησης και των εξαγωγών. Άρθρο 60

Η βοήθεια της Κοινότητας στην ανάπτυξη της αλιείας περιλαμβάνει, μεταξύ άλλων, υποστήριξη στους ακόλουθους τομείς:

α) την παραγωγή προϊόντων αλιείας, συμπεριλαμβανομένης και τη αγοράς σκαφών, αλιευτικού εξοπλισμού και υλικού, την ανάπτυξη της απαραίτητης για τις αλιευτικές κοινότητες της υπαίθρου και την αλιευτική βιομηχανία υποδομής, καθώς και την ενίσχυση των σχεδίων υδατοκαλλιέργειας, ιδίως με το άνοιγμα ειδικών πιστώσεων για τους αρμόδιους φορείς ΑΚΕ οι οποίοι είναι επιφορτισμένοι με τη χορήγηση δανείων στα ενδιαφερόμενα πρόσωπα 7

β) τη διαχείριση και προστασία των αλιευτικών πόρων, περιλαμβανομένης και της εκτίμησης των αλιευτικών αποθεμάτων και του δυναμικού υδατοκαλλιέργειας 7 τη βελτίωση του ελέγχου και της διαχείρισης του περιβάλλοντος και την ανάπτυξη των ικανοτήτων των παράκτιων κρατών ΑΚΕ στα θέματα ορθολογικής διαχείρισης των αλιευτικών πόρων που βρίσκονται στην αποκλειστική οικονομική ζώνη τους 7

γ) τη μεταποίηση και την εμπορία των προϊόντων της αλιείας, συμπεριλαμβανομένης της ανάπτυξης των εγκαταστάσεων και εργασιών μεταποίησης, άγρας, διανομής και εμπορίας 7 τη μείωση των απωλειών μετά την αλίευση και την προώθηση προγραμμάτων για τη βελτίωση της χρησιμοποίησης των ιχθύων και της διατροφής με αλιευτικά προϊόντα. Άρθρο 61

Η συνεργασία στον τομέα της ανάπτυξης των αλιευτικών πόρων πρέπει να δίδει ιδιαίτερη προσοχή στις ανάγκες της κατάρτισης των υπηκόων των κρατών ΑΚΕ σε όλους τους τομείς της αλιείας, στην ανάπτυξη και ενίσχυση των ερευνητικών ικανοτήτων των κρατών ΑΚΕ και στην προώθηση της συνεργασίας μεταξύ των κρατών ΑΚΕ καθώς και της περιφερειακής συνεργασίας στα θέματα διαχείρισης και ανάπτυξης της αλιείας. Άρθρο 62

Για την εφαρμογή των άρθρων 60 και 61, σκόπιμο είναι να υπάρξει όλως ιδιαίτερη μέριμνα προκειμένου να δοθεί η δυνατότητα στα λιγότερο ανεπτυγμένα, τα μεσόγεια και τα νησιωτικά κράτη ΑΚΕ να αναπτύξουν στο μέγιστο την ικανότητα διαχείρισης των αλιευτικών τους πόρων. Άρθρο 63

Τα κράτη ΑΚΕ και η Κοινότητα αναγνωρίζουν την ανάγκη να συνεργάζονται είτε άμεσα, είτε σε περιφερειακό επίπεδο, είτε, ενδεχομένως, μέσω διεθνών οργανισμών, προκειμένου να προωθήσουν τη διατήρηση και τη βέλτιστη χρησιμοποίηση των βιολογικών πόρων της θάλασσας. Άρθρο 64

Η Κοινότητα και τα κράτη ΑΚΕ αναγνωρίζουν στα παράκτια κράτη το δικαίωμα να ασκούν τα κυριαρχικά τους δικαιώματα για την εξερεύνηση, την εκμετάλλευση, τη διατήρηση και τη διαχείριση των αλιευτικών πόρων της αποκλειστικής οικονομικής ζώνης τους, σύμφωνα με το ισχύον διεθνές δίκαιο. Τα κράτη ΑΚΕ αναγνωρίζουν το ρόλο που μπορούν να διαδραματίσουν οι αλιευτικοί στόλοι των κρατών μελών της Κοινότητας που ασκούν νόμιμες δραστηριότητες στα ύδατα δικαιοδοσίας ΑΚΕ, στην ανάπτυξη του αλιευτικού δυναμικού ΑΚΕ και στην εν γένει οικονομική ανάπτυξη των παράκτιων κρατών ΑΚΕ. Κατά συνέπεια, τα κράτη ΑΚΕ δηλώνουν ότι είναι πρόθυμα να διαπραγματευθούν με την Κοινότητα συμφωνίες αλιείας που να αποσκοπούν στην εξασφάλιση αμοιβαία ικανοποιητικών όρων για τις αλιευτικές δραστηριότητες των σκαφών με σημαία κράτους μέλους της Κοινότητας.

Κατά τη σύναψη ή την εφαρμογή τέτοιων συμφωνιών, τα κράτη ΑΚΕ δεν θα κάνουν καμία διάκριση απέναντι στην Κοινότητα ή μεταξύ των κρατών μελών της, με την επιφύλαξη των ειδικών συμφωνιών που συνάπτονται μεταξύ των αναπτυσσόμενων χωρών της ίδιας γεωγραφικής περιοχής, συμπεριλαμβανομένων των αμοιβαίων συμφωνιών αλιείας. Παρομοίως, η Κοινότητα δεν θα κάνει καμία διάκριση έναντι των κρατών ΑΚΕ. Άρθρο 65

Εφόσον κράτη ΑΚΕ που βρίσκονται στην ίδια υποπεριοχή με εδάφη στα οποία εφαρμόζεται η συνθήκη περί ιδρύσεως της Ευρωπαϊκής Οικονομικής Κοινότητας θελήσουν να ασκήσουν αλιευτικές δραστηριότητες στην αντίστοιχη αλιευτική ζώνη, η Κοινότητα και τα ενδιαφερόμενα κράτη ΑΚΕ αρχίζουν διαπραγματεύσεις προκειμένου να συνάψουν συμφωνία αλιείας με το πνεύμα του άρθρου 64, λαμβάνοντας υπόψη την ειδική θέση τους στην περιοχή, καθώς και το στόχο της ενισχυμένης περιφερειακής συνεργασίας μεταξύ αυτών των εδαφών και των γειτονικών κρατών ΑΚΕ. Άρθρο 66

Η Κοινότητα και τα κράτη ΑΚΕ αναγνωρίζουν την αξία μιας προσέγγισης σε περιφερειακό επίπεδο όσον αφορά την πρόσβαση στις ζώνες αλιείας και ενθαρρύνουν κάθε πρωτοβουλία των παράκτιων κρατών ΑΚΕ που αποβλέπει στη σύναψη εναρμονισμένων συμφωνιών για την πρόσβαση των σκαφών στις αλιευτικές ζώνες. Άρθρο 67

Η Κοινότητα και τα κράτη ΑΚΕ συμφωνούν να λαμβάνουν κάθε κατάλληλο μέτρο προκειμένου να διασφαλίζεται η αποτελεσματικότητα των προσπαθειών συνεργασίας στον τομέα της αλιείας στα πλαίσια της παρούσας σύμβασης, λαμβάνοντας ιδίως υπόψη την κοινή δήλωση για την καταγωγή των αλιευτικών προϊόντων.

Όσον αφορά τις εξαγωγές των αλιευτικών προϊόντων προς τις αγορές της Κοινότητας, θα λαμβάνεται δεόντως υπόψη το άρθρο 358. Άρθρο 68

Οι αμοιβαία ικανοποιητικοί όροι στους οποίους αναφέρεται το άρθρο 64 αφορούν, ιδίως, τη φύση και το μέγεθος των ανταλλαγμάτων των οποίων θα απολαμβάνουν τα ενδιαφερόμενα κράτη ΑΚΕ στα πλαίσια των διμερών συμφωνιών.

Αυτές οι αντισταθμίσεις προστίθενται σε κάθε χορήγηση σχετική με σχέδια που πραγματοποιούνται κατ' εφαρμογή του τίτλου ΙΙΙ του τρίτου μέρους της παρούσας σύμβασης.

Αυτά τα ανταλλάγματα παρέχονται εν μέρει από την ίδια την Κοινότητα και εν μέρει από τους εφοπλιστές, έχουν δε τη μορφή χρηματικών ανταλλαγμάτων που μπορούν να περιλαμβάνουν τέλη αδείας, καθώς και, ενδεχομένως, κάθε άλλου στοιχείου που συμφωνείται από τα μέρη των συμφωνιών αλιείας, όπως η υποχρεωτική εκφόρτωση μέρους των αλιευμάτων, η απασχόληση υπηκόων των κρατών ΑΚΕ, η παρουσία παρατηρητών στα αλιευτικά σκάφη, η μεταφορά τεχνολογίας και οι βοήθειες για έρευνα και επαγγελματική κατάρτιση.

Αυτά τα ανταλλάγματα είναι ανάλογα με το μέγεθος και την αξία των δυνατοτήτων αλιείας που προσφέρονται στην αποκλειστική οικονομική ζώνη των ενδιαφερόμενων κρατών ΑΚΕ.

Επιπλέον, όσον αφορά την αλιεία των ειδών έντονης αποδημητικής κίνησης, για τις υποχρεώσεις που αναλαμβάνονται εκατέρωθεν στα πλαίσια των συμφωνιών, στις οποίες περιλαμβάνονται και τα χρηματικά ανταλλάγματα, πρέπει να λαμβάνονται υπόψη τα ιδιαίτερα χαρακτηριστικά αυτής της αλιείας.

Η Κοινότητα λαμβάνει όλα τα αναγκαία μέτρα προκειμένου να εξασφαλίσει ότι τα αλιευτικά σκάφη της θα τηρούν τις διατάξεις των συμφωνιών, καθώς και τους νόμους και ρυθμίσεις του ενδιαφερόμενου κράτους ΑΚΕ.

ΤΙΤΛΟΣ IV

ΣΥΝΕΡΓΑΣΙΑ ΣΤΟΝ ΤΟΜΕΑ ΤΩΝ ΒΑΣΙΚΩΝ ΠΡΟΪΟΝΤΩΝ

Άρθρο 69

Η συνεργασία ΑΚΕ-ΕΟΚ στον τομέα των βασικών προϊόντων λαμβάνει υπόψη:

- την ισχυρή εξάρτηση της οικονομίας μεγάλου αριθμού κρατών ΑΚΕ από τις εξαγωγές προϊόντων του πρωτογενούς τομέα,

-την επιδείνωση, ως επί το πλείστον, της κατάστασης όσον αφορά τις εξαγωγές τους, επιδείνωση η οποία οφείλεται κυρίως στη δυσμενή εξέλιξη των διεθνών τιμών,

-το διαρθρωτικό χαρακτήρα των δυσκολιών που ανακύπτουν σε πολλούς τομείς βασικών προϊόντων, τόσο εντός της οικονομίας των κρατών ΑΚΕ, όσο και σε διεθνές επίπεδο, ειδικότερα δε μέσα στην Κοινότητα. Άρθρο 70

Η Κοινότητα και τα κράτη ΑΚΕ αναγνωρίζουν ότι είναι αναγκαίο να καταβληθούν από κοινού προσπάθειες για την αντιμετώπιση των διαρθρωτικών δυσκολιών που ανακύπτουν σε πολλούς τομείς βασικών προϊόντων, θέτουν δε ως βασικούς στόχους της συνεργασίας τους στον τομέα αυτόν:

- τη διαφοροποίηση, οριζοντίως και καθέτως, των οικονομιών των κρατών ΑΚΕ, και ειδικότερα την ανάπτυξη των δραστηριοτήτων μεταποίησης, εμπορίας, διανομής και μεταφορών (ΜΕΔΜ) ,

-τη βελτίωση της ανταγωνιστικότητας των βασικών προϊόντων των κρατών ΑΚΕ στις παγκόσμιες αγορές, μέσω της ορθολογικής αναδιοργάνωσης των δραστηριοτήτων τους στον τομέα της παραγωγής, της εμπορίας και της διανομής.

Η Κοινότητα και τα κράτη ΑΚΕ αναλαμβάνουν την υποχρέωση να χρησιμοποιήσουν όλα τα ενδεικνυόμενα μέσα ώστε να προχωρήσουν όσο το δυνατόν περισσότερο στην πραγματοποίηση αυτών των στόχων. Προς τούτο, συμφωνούν να χρησιμοποιήσουν συντόνως όλα τα μέσα και τις δυνατότητες που παρέχει η παρούσα σύμβαση. Άρθρο 71

Προς επίτευξη των στόχων του άρθρου 70, η συνεργασία στον τομέα των βασικών προϊόντων, ιδίως όσον αφορά τις δραστηριότητες ΜΕΔΜ, σχεδιάζεται και εφαρμόζεται τηρουμένων των προτεραιοτήτων που θέτουν τα κράτη ΑΚΕ προς στήριξη της πολιτικής και της στρατηγικής τις οποίες τα ίδια καθορίζουν. Άρθρο 72

Οι δράσεις συνεργασίας στον τομέα των βασικών προϊόντων κατευθύνονται προς την ανάπτυξη των διεθνών, περιφερειακών και εθνικών αγορών, εκτελούνται δε με τους τρόπους και τις διαδικασίες που ορίζει η σύμβαση, ιδίως δε τους τρόπους και διαδικασίες που αφορούν τη συνεργασία για τη χρηματοδότηση της ανάπτυξης. Στα πλαίσια αυτά, οι δράσεις συνεργασίας μπορούν επίσης να αφορούν:

1) την αξιοποίηση του ανθρωπίνου δυναμικού 7 εδώ περιλαμβάνονται ειδικότερα:

- προγράμματα επαγγελματικής κατάρτισης και πρακτικής άσκησης για τους οικονομικούς παράγοντες των σχετικών τομέων,

-ενίσχυση των εθνικών και περιφερειακών σχολών ή ιδρυμάτων επαγγελματικής κατάρτισης που έχουν ειδικότητα στον σχετικό τομέα 7

2) την προσέλκυση επενδύσεων στον εν λόγω τομέα εκ μέρους των οικονομικών παραγόντων της ΕΟΚ και των κρατών ΑΚΕ, ιδίως μέσω:

-δράσεων πληροφόρησης και ευαισθητοποίησης των οικονομικών παραγόντων που θα μπορούσαν, ενδεχομένως, να επενδύσουν κεφάλαια σε δραστηριότητες διαφοροποίησης και αξιοποίησης των βασικών προϊόντων των κρατών ΑΚΕ,

-δυναμικότερης χρησιμοποίησης των επιχειρηματικών κεφαλαίων για τις επιχειρήσεις που επιθυμούν να επενδύσουν σε δραστηριότητες ΜΕΔΜ,

-αξιοποίησης των οικείων διατάξεων σχετικά με την προώθηση, την προστασία, τη χρηματοδότηση και την υποστήριξη των επενδύσεων 7

3) Την ανάπτυξη και βελτίωση της αναγκαίας για τις σχετικές δραστηριότητες υποδομής, και ιδίως των συγκοινωνιακών και τηλεπικοινωνιακών δικτύων. Άρθρο 73

Προς επίτευξη των στόχων του άρθρου 70, τα συμβαλλόμενα μέρη αποδίδουν ιδιαίτερη σημασία στα εξής:

- να υπάρξει μέριμνα ώστε να λαμβάνονται δεόντως υπόψη τα μηνύματα της αγοράς, εθνικής, περιφερειακής ή διεθνούς,

-να λαμβάνονται υπόψη οι οικονομικές και κοινωνικές επιπτώσεις των αναλαμβανόμενων δράσεων,

-να εξασφαλισθεί, σε περιφερειακό και διεθνές επίπεδο, μεγαλύτερη συνοχή της στρατηγικής των διαφόρων ενδιαφερόμενων κρατών ΑΚΕ,

-να ευνοείται η αποτελεσματική κατανομή των διαθέσιμων πόρων μεταξύ των διαφόρων δραστηριοτήτων και παραγόντων των σχετικών παραγωγικών τομέων. Άρθρο 74

Η Κοινότητα και τα κράτη ΑΚΕ αναγνωρίζουν ότι είναι αναγκαίο να διασφαλισθεί καλύτερη λειτουργία των αγορών βασικών προϊόντων και να αυξηθεί η διαφάνειά τους.

Επιβεβαιώνουν την πρόθεσή τους να εντείνουν τις διαδικασίες διαβουλεύσεων μεταξύ ΑΚΕ και Κοινότητας, στα πλαίσια των διεθνών οργανισμών και φορέων που ασχολούνται με τα βασικά προϊόντα.

Για το σκοπό αυτό, διεξάγονται ανταλλαγές απόψεων μετά από αίτηση ενός των μερών:

- με αντικείμενο τη λειτουργία των ισχυουσών διεθνών συμφωνιών ή των εξειδικευμένων διακυβερνητικών ομάδων εργασίας και με σκοπό τη βελτίωση και την επαύξηση της αποτελεσματικότητάς τους, λαμβανομένων υπόψη των τάσεων της αγοράς,

-όταν μελετάται η σύναψη ή ανανέωση διεθνούς συμφωνίας ή η σύσταση εξειδικευμένης διακυβερνητικής ομάδας.

Οι ανωτέρω ανταλλαγές απόψεων αποσκοπούν στη συνεκτίμηση των εκατέρωθεν συμφερόντων και θα μπορούν να πραγματοποιούνται, όποτε και όσο χρειάζεται, στα πλαίσια της επιτροπής βασικών προϊόντων. Άρθρο 75

Η Κοινότητα και τα κράτη ΑΚΕ συμφωνούν να ιδρυθεί μια «επιτροπή βασικών προϊόντων», η οποία θα πρέπει, ιδίως, να συμβάλλει στην αναζήτηση λύσεων για τα διαρθρωτικά προβλήματα στον τομέα των βασικών προϊόντων.

Αποστολή της επιτροπής αυτής θα είναι να παρακολουθεί, λαμβάνοντας υπόψη τα εκατέρωθεν συμφέροντα, την εν γένει εφαρμογή της σύμβασης στον τομέα των βασικών προϊόντων, και ιδίως:

α) να εξετάζει τα γενικά προβλήματα του εμπορίου των προϊόντων αυτών μεταξύ κρατών ΑΚΕ και ΕΟΚ, τα οποία ενδεχομένως θα της υποβάλλουν οι αρμόδιες υποεπιτροπές της σύμβασης 7

β) να προτείνει τα κατάλληλα μέτρα για την επίλυση των προβλημάτων αυτών και για την ανάπτυξη της ανταγωνιστικότητας των συστημάτων παραγωγής και εξαγωγής 7

γ) να προβαίνει σε ανταλλαγές απόψεων και πληροφοριών σχετικά με τις βραχυπρόθεσμες και μεσοπρόθεσμες προοπτικές και προβλέψεις όσον αφορά την παραγωγή, την κατανάλωση και το εμπόριο. Άρθρο 76

Η επιτροπή βασικών προϊόντων συνέρχεται μία τουλάχιστον φορά το έτος σε υπουργικό επίπεδο. Ο εσωτερικός της κανονισμός εγκρίνεται από το Συμβούλιο των Υπουργών. Η επιτροπή απαρτίζεται από αντιπροσώπους των κρατών ΑΚΕ και της Κοινότητας, που διορίζονται από το Συμβούλιο των Υπουργών. Οι εργασίες της προετοιμάζονται από την Επιτροπή των Πρέσβεων, βάσει των διαδικασιών του εσωτερικού κανονισμού της επιτροπής βασικών προϊόντων.

ΤΙΤΛΟΣ V

ΒΙΟΜΗΧΑΝΙΚΗ ΑΝΑΠΤΥΞΗ, ΚΑΤΑΣΚΕΥΑΣΤΙΚΗ ΚΑΙ ΜΕΤΑΠΟΙΗΤΙΚΗ ΒΙΟΜΗΧΑΝΙΑ

Άρθρο 77

Προκειμένου να διευκολυνθεί η υλοποίηση των στόχων που θέτουν τα κράτη ΑΚΕ όσον αφορά τη βιομηχανική ανάπτυξη, πρέπει να ληφθεί μέριμνα ώστε να καταστρωθεί μια ολοκληρωμένη και βιώσιμη και αναπτυξιακή στρατηγική που να συνδέει μεταξύ τους τις δραστηριότητες των διαφόρων τομέων. Πρέπει, συνεπώς, να εκπονηθούν κλαδικές στρατηγικές για τη γεωργία και την αγροτική ανάπτυξη, την κατασκευαστική βιομηχανία, το μεταλλευτικό τομέα, την ενέργεια, τις υποδομές και τις υπηρεσίες, κατά τρόπον ώστε να ευνοιείται η αλληλεπίδραση μεταξύ τους και μέσα τους, με στόχο τη μεγιστοποίηση της επιτόπιας προστιθέμενης αξίας και τη δημιουργία, στο μέτρο του δυνατού, πραγματικής ικανότητας προς εξαγωγή βιομηχανικών προϊόντων, ενώ συγχρόνως θα διασφαλίζεται η προστασία του περιβάλλοντος και των φυσικών πόρων.

Στην επιδίωξη αυτών των στόχων, τα συμβαλλόμενα μέρη εφαρμόζουν, εκτός από τις ειδικές διατάξεις που αφορούν τη βιομηχανική συνεργασία, τις διατάξεις τις σχετικές με το καθεστώς των εμπορικών συναλλαγών, την εμπορική προώθηση των προϊόντων ΑΚΕ και τις ιδιωτικές επενδύσεις. Άρθρο 78

Η βιομηχανική συνεργασία, μέσο ουσιώδους σημασίας για τη βιομηχανική ανάπτυξη, επιδιώκει τους ακόλουθους στόχους:

α) να τεθούν τα θεμέλια και τα πλαίσια για την αποτελεσματική συνεργασία μεταξύ της Κοινότητας και των κρατών ΑΚΕ στους τομείς της κατασκευαστικής και μεταποιητικής βιομηχανίας, της αξιοποίησης των μεταλλευτικών και ενεργειακών πόρων, των μεταφορών και της επικοινωνίας 7

β) να διευκολυνθεί η δημιουργία προϋποθέσεων πρόσφορων για την ανάπτυξη των βιομηχανικών επιχειρήσεων και των εγχώριων και ξένων επενδύσεων 7

γ) να βελτιωθεί η χρησιμοποίηση του παραγωγικού δυναμικού και να ανασυγκροτηθούν όσες υπάρχουσες βιομηχανικές επιχειρήσεις μπορούν να είναι βιώσιμες, ούτως ώστε να αποκατασταθεί η παραγωγική ικανότητα των οικονομιών των κρατών ΑΚΕ 7

δ) να ενθαρρυνθεί η δημιουργία επιχειρήσεων από υπηκόους των κρατών ΑΚΕ, καθώς και η συμμετοχή τους σε επιχειρήσεις, ιδιαιτέρως δε η δημιουργία μικρομεσαίων επιχειρήσεων που παράγουν ή/και χρησιμοποιούν εγχώρια υλικά και μέσα 7 να υποστηριχθούν οι νέες επιχειρήσεις και να ενισχυθούν οι υπάρχουσες 7

ε) να υποστηριχθεί η δημιουργία νέων βιομηχανιών που θα τροφοδοτούν προσοδοφόρα την τοπική αγορά και θα εξασφαλίζουν την επέκταση των μη παραδοσιακών εξαγωγών, ούτως ώστε να αυξηθούν τα έσοδα σε συνάλλαγμα, να δημιουργηθούν δυνατότητες απασχόλησης και να ανέβει το πραγματικό εισόδημα 7

στ) να αναπτυχθούν ολοένα στενότερες σχέσεις μεταξύ της Κοινότητας και των κρατών ΑΚΕ στο βιομηχανικό τομέα και να ενθαρρυνθεί επιπλέον, ειδικότερα, η ταχεία εγκαθίδρυση κοινών βιομηχανικών επιχειρήσεων ΑΚΕ-ΕΟΚ 7

ζ) να προωθηθούν, στα κράτη ΑΚΕ, οι επαγγελματικές ενώσεις, καθώς και άλλοι φορείς που ασχολούνται με τις βιομηχανικές επιχειρήσεις ή την ανάπτυξή τους. Άρθρο 79

Η Κοινότητα παρέχει την υποστήριξή της στα κράτη ΑΚΕ για τη βελτίωση του θεσμικού τους πλαισίου, την ενίσχυση των χρηματοδοτικών τους οργάνων, τη δημιουργία, αποκατάσταση και βελτίωση των υποδομών που συνδέονται με τη βιομηχανία, καθώς και για να υποβοηθήσει τις προσπάθειες που αναλαμβάνουν για την ολοκλήρωση των βιομηχανικών διαρθρώσεών τους σε περιφερειακό και διαπεριφερειακό επίπεδο. Άρθρο 80

Η Κοινότητα, μετά από αίτηση κράτους ΑΚΕ, παρέχει την αναγκαία βοήθεια στον τομέα της βιομηχανικής κατάρτισης σε όλα τα επίπεδα, και ιδίως για την εκτίμηση των αναγκών βιομηχανικής κατάρτισης και την εκπόνηση των αντίστοιχων προγραμμάτων, τη δημιουργία και λειτουργία εθνικών ή περιφερειακών ιδρυμάτων βιομηχανικής κατάρτισης ΑΚΕ, την εκπαίδευση υπηκόων ΑΚΕ σε κατάλληλα ιδρύματα, καθώς και την εκπαίδευση στον τόπο εργασίας, τόσο στην Κοινότητα όσο και στα κράτη ΑΚΕ, και τη συνεργασία μεταξύ ιδρυμάτων βιομηχανικής κατάρτισης της Κοινότητας και των κρατών ΑΚΕ, μεταξύ ιδρυμάτων βιομηχανικής κατάρτισης των κρατών ΑΚΕ και μεταξύ αυτών των τελευταίων και ομοειδών ιδρυμάτων άλλων αναπτυσσόμενων χωρών. Άρθρο 81

Προς επίτευξη των στόχων της βιομηχανικής ανάπτυξης, η Κοινότητα υποστηρίζει τη δημιουργία και την επέκταση κάθε μορφής βιώσιμων βιομηχανιών τις οποίες τα κράτη ΑΚΕ θεωρούν σημαντικές για την υλοποίηση των στόχων και προτεραιοτήτων τους όσον αφορά την εκβιομηχάνιση.

Στην συνάρτηση αυτή, σκόπιμο είναι να δοθεί ιδιαίτερη προσοχή στους ακόλουθους τομείς:

i) κατασκευαστική βιομηχανία και μεταποίηση βασικών προϊόντων:

α) βιομηχανίες μεταποίησης, σε εθνικό ή περιφερειακό επίπεδο, πρώτων υλών που προορίζονται για εξαγωγή,

β) βιομηχανίες που ανταποκρίνονται σε επιτόπιες ανάγκες και χρησιμοποιούν επιτόπιους πόρους, απευθύνονται στις εθνικές και περιφερειακές αγορές και είναι, κατά κύριο λόγο, μικρομεσαίου μεγέθους 7 βιομηχανίες στραμμένες προς τον εκσυγχρονισμό της γεωργίας, την αποτελεσματικότερη μεταποίηση των παραγόμενων γεωργικών προϊόντων και την κατασκευή γεωργικών εργαλείων και άλλου υλικού που χρησιμοποιείται στη γεωργία 7

ιι) μηχανολογικές, μεταλλουργικές και χημικές βιομηχανίες:

α) μηχανολογικές βιομηχανίες που παράγουν εργαλεία και εξοπλισμό, οι οποίες δημιουργούνται βασικά για να εξασφαλίζεται η συντήρηση των εργοστασίων και εξοπλισμών που υπάρχουν στα κράτη ΑΚΕ. Οι επιχειρήσεις αυτές πρέπει πρωτίστως να στηρίζουν την κατασκευαστική και μεταποιητική βιομηχανία, τον τομέα των μεγάλων εξαγωγών και τις μικρομεσαίες επιχειρήσεις που ικανοποιούν θεμελιώδεις ανάγκες,

β) μεταλλουργικές βιομηχανίες που διενεργούν τη δευτεροβάθμια μεταποίηση των μεταλλευτικών προϊόντων των κρατών ΑΚΕ, με σκοπό να τροφοδοτούν τις μηχανολογικές και χημικές βιομηχανίες των κρατών ΑΚΕ,

γ) χημικές βιομηχανίες, ιδίως μικρομεσαίες, δευτεροβάθμιας μεταποίησης των ορυκτών προϊόντων που προορίζονται για τις άλλες βιομηχανίες, για τη γεωργία ή για τον τομέα της υγείας 7

iii) αποκατάσταση και χρησιμοποίηση του βιομηχανικού δυναμικού: η ανανέωση, επαναξιοποίηση, εξυγίανση, αναδιάρθρωση και συντήρηση του υπάρχοντος βιομηχανικού δυναμικού που έχει προοπτικές βιωσιμότητας. Στη συνάρτηση αυτή, είναι σκόπιμο να επιφυλαχθεί προνομιακή μεταχείριση στις επιχειρήσεις που χρησιμοποιούν ελάχιστα εισαγόμενα υλικά για την παραγωγή των προϊόντων τους και οι οποίες έχουν επιπτώσεις σε δραστηριότητες που προηγούνται και έπονται των δικών τους, καθώς και ευνοϊκές επιπτώσεις στην απασχόληση. Οι δραστηριότητες αποκατάστασης θα πρέπει να στοχεύουν στη δημιουργία των αναγκαίων για τη βιωσιμότητα των ανασυγκροτημένων επιχειρήσεων προϋποθέσεων. Άρθρο 82

Η Κοινότητα βοηθά τα κράτη ΑΚΕ να αναπτύξουν, κατά τη διάρκεια εφαρμογής της σύμβασης, πρωτίστως επιχειρήσεις βιώσιμες, όπως αυτές ορίζονται στο άρθρο 81, αναλόγως του δυναμικού και των αποφάσεων κάθε κράτους ΑΚΕ, και λαμβανομένων υπόψη των αντίστοιχων χρηματοδοτήσεων, καθώς και με τρόπο που να επιτρέπει την προσαρμογή των βιομηχανικών διαρθρώσεων στις μεταβολές που επέρχονται τόσο μεταξύ των συμβαλλόμενων μερών όσο και παγκοσμίως. Άρθρο 83

Προς το αμοιβαίο συμφέρον, η Κοινότητα συμβάλλει στην ανάπτυξη